Maatietopalvelu

Kyselyvastaus

**Asiakirjan tunnus:** KT679

**Päivämäärä**: 20.02.2025

**Julkisuus:** Julkinen

**Turkki / E-Devlet ja UYAP**

**Turkey / E-Devlet and UYAP**

Kysymykset

1. Kuvaus UYAP ja E-Devlet tietokannoista (mm. tietokantojen ylläpito, tietokannoista saatavat asiakirjat, tietokantoihin kirjautuminen).  
2. Onko joitain rikosasioita, syytteitä tai tuomioita, joita ei jostain syystä viedä sähköisiin asiointijärjestelmiin? Jos on, niin mitä?  
3. Onko jotain ihmis- tai ammattiryhmiä, joilla ei ole pääsyä järjestelmiin? Onko E-Devlet- tai UYAP-portaalien käytölle muita rajoitteita?  
4. Onko itseään koskevia em. asiakirjoja mahdollista saada käyttäen asianajajaa tai valtuuttamalla jonkun muun hoitamaan asioitaan? Onko sillä eroa, onko henkilö Turkissa tai ulkomailla?  
5. Onko UAYP-tietokannasta saatavissa asiakirjoissa turva- tai tunnistetekijöitä? Jos on, niin millaisia?  
6.Onko E-Devlet-tietokannasta saatavissa asiakirjoissa turva- tai tunnistetekijöitä? Jos on, niin millaisia?  
7. Tuomioistuinten asiakirjat. Onko kaikissa oikeusasiakirjoissa (esim. eri alueiden tuomioistuinten päätökset) jotain kaikille yhteisiä (pakollisia) seikkoja ja muotoiluja. Esim. oletus on, että kaikissa pitäisi löytyä asian diaarinumero, mutta onko diaarinumeroista mahdollista päätellä jotain? Onko niissä joku logiikka tai yhtenäinen muoto? Onko jotain muita kaikille asiakirjoille yhtenäisiä muotoseikkoja?  
8.Kuinka yleisiä väärennetyt asiakirjat (kuten syytteet, tuomiot yms.) ovat Turkissa? Löytyykö tietoa siitä, mitä asiakirjoja yleisimmin väärennetään ja mistä niitä on mahdollista hankkia?

Questions

1. Description of the UYAP and E-Devlet databases (e.g. database maintenance, database documents, database access).  
2. Are there any criminal cases, prosecutions or convictions which for some reason are not entered into the e-facilities? If so, which ones?  
3. Are there any groups of people or professions that do not have access to the systems? Are there any other restrictions on the use of E-Devlet or UYAP portals?  
4. Is it possible to obtain these documents concerning oneself by using a lawyer or by authorising someone else to handle one's affairs? Does it make a difference whether the person is in Turkey or abroad?  
5. Are there any security or identification features in the documents available in the UAYP database? If so, what are they?  
6.Are there any security or identification features in the documents in the E-Devlet database? If so, what are they?  
7. Court documents. Do all legal documents (e.g. decisions of courts in different regions) have some common (mandatory) elements and formulations? For example, the assumption is that all of them should have a case number, but is it possible to deduce anything from the case numbers? Is there a logic or a uniform format? Are there any other formal aspects that are common to all documents?  
8.How common are forged documents (such as indictments, convictions, etc.) in Turkey? Is there any information on which documents are most commonly forged and where they can be obtained?

# Kuvaus UYAP ja E-Devlet tietokannoista (mm. tietokantojen ylläpito, tietokannoista saatavat asiakirjat, tietokantoihin kirjautuminen).

UYAPia ja E-Devletiä käsitellään myös 27.2.2019 Tellus-tietokannassa julkaistussa kyselyvastauksessa *Rikosprosessit, tuomiot, asiakirjat, sähköinen asiointi, E-Devlet, UYAP*.[[1]](#footnote-1) Tämän kyselyvastauksen tarkoituksena on päivittää tietoja, joita on tullut ilmi kyseisen kyselyvastauksen julkaisun jälkeen ja vastata uusiin aihetta koskeviin kysymyksiin (Onko UAYP-tietokannasta saatavissa asiakirjoissa turva- tai tunnistetekijöitä? Jos on, niin millaisia?, Onko E-Devlet-tietokannasta saatavissa asiakirjoissa turva- tai tunnistetekijöitä? Jos on, niin millaisia?, Millaisia yhteisiä muotoiluja UYAP-portaaliin julkaistuissa asiakirjoissa on? ja Kuinka yleisiä väärennetyt asiakirjat (kuten syytteet, tuomiot yms.) ovat Turkissa? Löytyykö tietoa siitä, mitä asiakirjoja yleisimmin väärennetään ja mistä niitä on mahdollista hankkia?).

## E-Devlet

Turkin E-portaalin verkkosivuston mukaan e-Devlet on erilaisille julkisille palveluille tarkoitettu verkkoportaali. Portaalin kautta on mahdollista päästä oikeuspalveluita, opetusta, työtä, sosiaaliturvaa ja sosiaalivakuutusta, liikennettä, ympäristöä, maataloutta ja henkilökohtaista tietoa, verotusta, turvallisuutta, terveyttä ja telekommunikaatiota käsittelevään tietoon ja palveluihin.[[2]](#footnote-2) e-Devletin kautta käyttäjä voi hakea otteita omasta rikosrekisteristään, hakea tietoa meneillään olevasta oikeudenkäynnistä joissa hän on osallisena, tehdä muunnospyynnön häntä koskevaan rikosrekisteriin, tehdä hakemuksen tapauskansion saamiseksi, hakea käyttäjään liittyviä lainvalvontaviranomaisten asiakirjoja sekä hakea tietoa notaaritodistehakemuksen tuloksesta.[[3]](#footnote-3)

The Intergovernmental Consultations on Migration, Asylum and Refugees (IGC) -asiantuntijaverkoston tammikuussa 2023 järjestämässä kokouksessa esitettyjen tietojen mukaan E-Devlet -järjestelmään voi kirjautua viidellä tavalla: salasanalla (tur. *e-Devlet Şifresi*), mobiiliallekirjoituksella (tur. *Mobil İmza*), e-allekirjoituksella (tur. *e-izma*), henkilöllisyyskortilla (tur. *T.C. Kimlik Kartı*) tai verkkopankkitunnuksilla (tur. *İnternet Bankacılığı*).[[4]](#footnote-4)

E-Devletin verkkosivujen mukaan E-Devlet -salasanan voivat saada seuraavat henkilöt: 15 vuotta täyttäneet Turkin kansalaiset, sinisen henkilökortin[[5]](#footnote-5) haltijat (mukaan lukien Turkin kansalaisuuslain numero 5901:n 28. artiklan[[6]](#footnote-6) mukaiset ulkomaiden kansalaiset), sekä ulkomaan kansalaiset, joilla on ulkomaalaisnumero[[7]](#footnote-7). Turkin kansalaisten on esitettävä joku seuraavista henkilöllisyystodistuksista saadakseen salasanan: henkilöllisyyskortti, uusi henkilöllisyyskortti[[8]](#footnote-8), väestöviraston myöntämä väliaikainen henkilöllisyysasiakirja, passi tai ajokortti. Sinisen henkilökortin haltijoiden on esitettävä sinisen henkilökortin lisäksi kuvallinen henkilöllisyystodistus, passi tai ajokortti E-Devlet salasanan saamiseksi. Jos henkilöllä ei ole sinistä korttia mukanaan, hänen on esitettävä hänen maansa myöntämä virallinen henkilöllisyystodistus. Ulkomaalaiset, joilla on ulkomaalaisnumero voivat saada E-Devlet salasanan Turkin valtion postiyhtiön PTT:n toimistoista sekä valtio-omisteisen telekommunikaatioyhtiö Türksatin toimistoista. Salasanan saamiseksi heidän on esitettävä jokin seuraavista asiakirjoista: oleskelulupa, todistus väliaikaisesta suojelustatuksesta, todiste kansainvälisen suojelun hausta sekä statuksen haltijan henkilöllisyystodistus (tur. *Statü Sahibi Kimlik Belgesi*), kansalaisuudettoman henkilöllisyystodistus, työlupa ja passi. Salasana on mahdollista hankkia välittäjän kautta. Välittäjän on esitettävä valtakirja, sekä henkilöllisyystodistus. Valtakirjassa on selkeästi tuotava esiin, että välittäjä on noutamassa E-Devlet salasanaa. Huoltajat voivat noutaa E-Devlet -salasanan huollettavan puolesta. Heidän on esitettävä tuomioistuimen päätös huoltajuussuhteesta sekä henkilöllisyystodistus salasanaa haettaessa.[[9]](#footnote-9)

Hollannin ulkoministeriön 20.11.2020 haastatteleman anonyymin lähteen mukaan 15 vuotta täyttäneet Turkin kansalaiset ja ulkomaalaiset, joilla on Turkin hallituksen myöntämä ulkomaalaisnumero voivat hakea E-Devlet -salasanaa. Turkin kansalaiset voivat hakea koodia postitoimistoista Turkissa ja Turkin lähetystöistä ulkomailla. Sitä voi hakea myös internetistä turkkilaisilla verkkopankkitunnuksilla ja puhelinnumerolla. Sinisen henkilökortin haltija voi uusia koodin, jos se on varastettu tai hän on unohtanut sen. Jos henkilön sähköpostiosoite ja/tai puhelinnumero on e-Devlet järjestelmän tiedossa, käyttäjä voi uusia e-Devlet -salasanan ulkomailla käyttämällä E-Devlet -sovelluksen ”salasana ja turvallisuusasetus” -toimintoa. Tämä mahdollisuus pätee Turkin kansalaisiin ja sinisen henkilökortin haltijoihin. Ulkomaalaisten, joilla on ulkomaalaisnumero, ja jotka oleskelevat ulkomailla tulee hakea salasanaa Turkin lähetystön tai konsulaatin kautta.[[10]](#footnote-10) e-Devlet -salasanaa käytetään kirjautumaan sisään e-Devlet -järjestelmään internetselaimen tai mobiilisovelluksen kautta. Postitoimistosta tai Türksatin toimistosta saatavaa salasanaa käytetään ensimmäiseen kirjautumiseen, minkä jälkeen käyttäjä ohjataan salasanan vaihtoon, missä hänen tulee antaa uusi salasana. Salasanaa voi tämän jälkeen vaihtaa, jos oma salasana on unohtunut tai varastettu hakemalla uusi väliaikainen salasana PTT:n tai Türksatin toimistosta.[[11]](#footnote-11)

IGC:n 31.1.2023 järjestämässä kokouksessa esitettyjen tietojen mukaan salasanan hankkimiseksi henkilön on vierailtava henkilökohtaisesti postitoimistossa, missä hänen on esitettävä henkilöllisyystunnuksensa salasanan saamiseksi. Salasana annetaan suljetussa kirjekuoressa. Ulkomailla henkilö voi hakea salasanan vierailemalla Turkin konsulaatissa. Jos henkilö tarvitsee uuden salasanan kadonneen tai unohtuneen tilalle, hänen on pakko hakea se turkkilaisesta postitoimistosta. Henkilö voi myös hankkia uuden salasanan tallentamalla puhelinnumeronsa E-Devletiin.[[12]](#footnote-12) Henkilö voi myös käyttää verkkopankkitunnuksia uuden salasanan saamiseksi.[[13]](#footnote-13) E-Devlet -ohjeistusten mukaan henkilö, jolle ollaan myönnetty valtakirja voi hakea uuden salasanan toisen henkilön puolesta. Tämä on suunniteltu henkilöille, jotka eivät vamman tai sairauden vuoksi pysty itse hakemaan salasanaa. Ei ole selkeää, että esimerkiksi ulkomailla turvapaikkaa hakeva voisi saada uuden salasanan tällä tavoin.[[14]](#footnote-14)

IGC:n kokouksessa esitettyjen tietojen mukaan E-allekirjoitus (tur. *E-izmet*) on USB-tikku, jonka avulla henkilöllä on pääsy erilaisiin palveluihin, kuten E-Devletiin. USB-tikku lähetetään henkilön kotiosoitteeseen, joten sen hakeminen ulkomailta ei ole välttämättä mahdollista. Henkilö voi hakea e-allekirjoitusta ja antaa sen (salanan kanssa) tai vaatia toimittamaan sen tämän Turkissa asuville sukulaisille, jotka voivat käyttää sitä E-Devletiin kirjautumisessa.[[15]](#footnote-15) Maahanmuuttoviraston turkkilaiselta ihmisoikeusjärjestöltä saaman tiedon mukaan Turkin juristiliitto (TBB) myy näitä USB-tikkuja 1280 TL[[16]](#footnote-16) hintaan 3 vuoden ajaksi. Se voidaan toimittaa hakemuspäivän aikana tilaajalle Istanbulissa, Ankarassa ja Izmirissä, ja kolmen päivän sisällä muualla Turkissa. Tikun katoaminen tai vaurioituminen voi aiheuttaa ongelmia sen omistajalle. Järjestön edustaja kertoo tietävänsä tapauksia, joissa juristit ova hakeneet uutta USB-tikkua oikeudellisen päätöksen määräpäivänä.[[17]](#footnote-17)

European Council of Refugees and Exiles -järjestön (ECRE) toukokuussa 2023 haastatteleman anonyymin lähteen mukaan pakolaisten on ollut vuodesta 2019 saakka mahdollista saada matkustuslupa väestörekisterin heille määrittämän kotialueen ulkopuolelle E-Devlet -järjestelmän kautta. Pakolaisten on haettava salasana järjestelmään kansallisista postitoimistoista. Lähteen mukaan verkon kautta oli mahdollista saada 30 päivän matkustuslupia. Yli 30 päivää kestävien matkustuslupien kohdalla hakijoiden tulee lähteen mukaan hakea lupaa maahanmuuttohallinnon lääninvirastolta (tur. *Valilik il Göç İdaresi Müdürlüğü*).[[18]](#footnote-18)

Ankaralaisen juristin Belgian maahanmuuttovirastolle 6.2.2024 lähettämän viestin mukaan vankilatuomiota suorittavilla henkilöillä ei ole pääsyä E-Devletiin. Alaikäiset henkilöt voivat päästä sinne huoltajan kautta. Henkilön on haettava huoltajaa oikeuteen tehtävällä hakemuksella.[[19]](#footnote-19)

IGC:n 31.1.2023 järjestämässä kokouksessa esitettyjen tietojen mukaan e-Devletistä löytyy tietoa ainoastaan käsiteltävistä tapauksista, jotka ovat syytevaiheessa. E-Devletissä ei julkaista tapauksiin liittyviä asiakirjoja, vaan annetaan yleistä tietoa tapauksista, mukaan lukien tapausnumero, tapausta käsittelevän oikeusistuimen perustiedot, oikeudenkäynnin päivämäärät, syytetyn nimi, juristin nimi ja uhrin nimi.[[20]](#footnote-20)

## UYAP

Belgian maahanmuuttoviraston ankaralaiselta syyttäjältä viestintäsovelluksen kautta 17.3.2023 saaman viestin mukaan UYAP (Ulusal Yargı Ağı Projesi) on juristeille ja oikeuslaitokselle kehitetty IT-järjestelmä. Kansalaisilla on ollut pääsy järjestelmään vuodesta 2018 asti. Pääsyoikeus toimii E-Devlet -tunnusten kautta. Kansalaisilla on täten oltava e-Devlet -tunnukset, jotta he voivat kirjautua UYAPiin. Juristit, joilla on valtakirja heidän asiakkaaltaan, voivat käsitellä asiakasta koskevaa kansiota UYAPissa. He voivat myös tulostaa UYAPista asiakirjoja. UYAPissa on saatavilla E-Devletiä yksityiskohtaisempaa tietoa ja tapauskohtaisia asiakirjoja. Asiakirjat ovat saatavilla UDF-formaatissa UDE-sovelluksen kautta, mikä on ladattavissa Google Play- ja Apple Store-palveluista. Ilman UDE-sovellusta käyttäjä voi katsoa oikeustapauskansionsa sisältöä, muttei avata siihen kuuluvia asiakirjoja.[[21]](#footnote-21) IGC:n kokouksessa tuotiin esiin, että tiedot suljetuista oikeudenkäynneistä tuodaan UYAPiin.[[22]](#footnote-22) Belgian maahanmuuttoviraston 6.2.2024 haastatteleman Ankarassa toimivan juristin mukaan asiakirjat, jotka poistuvat E-Devletistä oikeusprosessiin päätyttyä pysyvät UYAPissa.[[23]](#footnote-23)

Hollannin ulkoministeriön maaliskuussa 2021 haastatteleman anonyymin lähteen mukaan UYAPilla on kuusi portaalia asiakasryhmien mukaan:[[24]](#footnote-24)

* Vatandaş UYAP kansalaisille,
* Avukat UYAP juristeille,
* Kurum UYAP yksityisyrityksille ja julkisille instituutioille,
* Bilirkişi UYAP oikeuden tuomioihin asiantuntijalausuntoja antaville asiantuntijoille,
* Arabulucu UYAP oikeustapauksen osapuolten valitsemalle sovittelijalle tai valitulle ex officio -sovittelijalle siviililakiasioissa,
* Uzlaştırmacı UYAP tiettyihin rikosasioihin valituille sovittelijoille.

UYAPin verkkosivujen mukaan juristit ja kansalaiset voivat tarkastella kaikkia heitä koskevia tiedostoja, maksaa käsittelymaksuja, luovuttaa asiakirjoja ja jättää niitä mille tahansa oikeusistuimelle Turkissa. Sivujen mukaan asiakirjojen hallinnointijärjestelmä fasilitoi aineiston, tiedon ja asiakirjojen sähköistä siirtämistä oikeusministeriön ja muiden tahojen sekä keskushallinnon ja paikallishallintojen välillä. Sivustolla kerrotaan, että oikeudellisilla yksiköillä on välitön pääsy rikosrekisterijärjestelmään, MERNISin[[25]](#footnote-25) osoiterikesteristä saataviin väestörekisteritietoihin, POLNETin[[26]](#footnote-26) ajorekisteritietoihin, keskuspankin valuuttakursseihin ja TAKBISin[[27]](#footnote-27) maarekisteritietoihin. UYAPiin on integroitu KIHBI:n järjestelmiin[[28]](#footnote-28), minkä seurauksena etsintäkuulutettujen henkilöiden kuulustelu voidaan tehdä UYAPin kautta.[[29]](#footnote-29)

Turkin rikosprosessilain 38. artiklan 1. kohdan mukaan UYAPia käytetään kaikissa rikosoikeudellisissa prosesseissa. UYAP:n kautta käsitellään, ladataan ja tallennetaan kaikenlaisia tietoja, asiakirjoja ja päätöksiä, jotka liittyvät näihin prosesseihin.[[30]](#footnote-30) Turkin rikosprosessilain 38. artiklan 7. kohdan mukaan valtuutetut henkilöt skannaavat pakollisista syistä fyysisesti laaditut asiakirjat tai päätökset, siirtävät ne UYAP:iin ja lähettävät ne tarvittaessa sähköisesti asianomaisille yksiköille.[[31]](#footnote-31) Ankaralaisen Eralp-asianajajatoimiston UYAPia käsittelevän artikkelin mukaan Turkin oikeusministeriö on päivittänyt UYAP-kansalaisportaalin ja asianajajaportaalin siten, että ne sisältävät myös valtioneuvoston tiedostoja. 7.1.2022 tehdyn päivityksen myötä UYAP-kansalaisportaalissa ja asianajajaportaalissa annetaan mahdollisuus jättää asioita valtionneuvoston kamareihin. Lisäksi päivitys mahdollistaa valtioneuvoston kamareissa olevien asiakirjojen tutkimisen ja asiakirjojen toimittamisen valtioneuvoston asiakirjoihin sekä maksujen ja postikulujen maksamisen näiden sovellusten kautta.[[32]](#footnote-32)

Kanadan maahanmuuttoviraston 1.12.2018 haastatteleman juristin mukaan oikeuden tekemät päätökset ovat saatavilla kansalaisille, jotka ovat osapuolena tapauksessa, jota päätös käsittelee ja joilla on E-Devlet -tili ja -salasana. Juristilla on pääsy tapauksiin, joissa he työskentelevät.[[33]](#footnote-33)

Belgian maahanmuuttoviraston mukaan asiakirjoja, jotka eivät ole tuomareiden valtuuttamia ei julkaista UYAPissa. Kaikkia oikeustapaukseen liittyviä asiakirjoja ei välttämättä julkaista UYAPissa.[[34]](#footnote-34)

Sveitsin maahanmuuttoviraston 7.4.2021 haastatteleman anonyymin lähteen mukaan vain harva POLNETin tiedoista on saatavilla juristeille UYAPin kautta. Tähän lukeutuu auton rekisteröintiin liittyvät tiedot ja tiedot tietyistä liikennerikkeistä ja sakoista.[[35]](#footnote-35) Sveitsin maahanmuuttoviraston huhtikuussa 2020 haastatteleman anonyymin lähteen mukaan UYAPin kautta ei voi hankkia tietoa siitä, onko henkilöstä merkintöjä POLNEtissa ja millaista tietoa hänestä on siellä.[[36]](#footnote-36)

Hollannin ulkoministeriön 29.9.2021 haastatteleman anonyymin lähteen mukaan juristit pääsevät tietokantaan ainoastaan oman portaalinsa (Avukat UYAP) kautta, jos he ovat Turkin juristijärjestöjen (Türkiye Barolar Birliği, TBB) paikallisosastojen jäseniä. lähteen mukaan kansalaiset säilyttävät pääsyn UYAPiin, vaikka he olisivat joutuneet viranomaisten negatiivisen huomion kohteeksi. Lähteen mukaan tieto matkustuskiellosta ladataan UYAP-tietokantaan, jos tällainen määräys tehdään. Se voidaan tehdä sekä kansalaisille tarkoitetun että juristeille tarkoitetun portaalin kautta. Jos matkustuskielto tehdään tutkintavaiheen aikana, se ei ole saatavilla sitä koskevalle henkilölle tai hänen juristilleen UYAPin kautta. Poikkeuksena tähän on tilanne, jossa juristi on saanut luvan julkiselta syyttäjältä katsoa matkustuskieltoa. Tämä pätee myös muihin salatuiksi luokiteltuihin asiakirjoihin, jotka ovat osa meneillään olevaa tutkintaa, kun henkilöä vastaan ei olla nostettu syytettä.[[37]](#footnote-37)

IGC:n kokouksessa esitettyjen tietojen mukaan kansalaisille tarkoitetussa UYAPissa on tiedot suljetuista oikeustapauksista sekä kaikki niihin liittyvät asiakirjat. Tavalliset kansalaiset eivät näe tutkimuskansiota. Asiakirjat ovat joko PDF- tai UDF-formaatissa. Juristeille tarkoitetussa portaalissa on kaikki asiakirjat, joihin hänellä on pääsy valtakirjan kautta. Lisäksi hänellä on portaalin kautta pääsy avoimiin ja suljettuihin tutkimuskansioihin. Juristi voi pyytää syyttäjältä asiakirjoja, joihin hänellä ei ole pääsyä UYAP-järjestelmän kautta. Juristi näkee tutkimuskansion UYAPissa, jos siitä ei ole olemassa olevaa salassapitomääräystä (tätä käsitellään tarkemmin tämän kyselyvastauksen kohdassa 4.).[[38]](#footnote-38)

# Onko joitain rikosasioita, syytteitä tai tuomioita, joita ei jostain syystä viedä sähköisiin asiointijärjestelmiin? Jos on, niin mitä?

IGC-kokouksessa esitettyjen tietojen mukaan julkinen syyttäjä saattaa tehdä salassapitomääräyksen (tur. *gizlilik kararı, kısıtlama kararı*) rikostutkinnalle. Tätä tehdään usein terrorismirikoksia (kuten Gülen-liikettä ja PKK:ta) käsittelevissä rikostutkinnoissa. Tällaisissa tapauksissa syytetyllä tai häntä edustavalla juristilla ei ole pääsyä tapaukseen liittyviin asiakirjoihin. Juristi voi kuitenkin periaatteessa hankkia rajatun määrän asiakirjoja, mukaan lukien kuulustelupöytäkirjojen minuutit, asiantuntijalausunnot ja lääkärinlausunnot. Tämä käytäntö on harvinaisempaa tapauksissa, joissa syyte ollaan tehty esimerkiksi Facebook-päivityksen perusteella, käsitteli se sitten presidentin kunnianloukkausta tai terrorismipropagandan levittämistä.[[39]](#footnote-39)

Järjestäytynyttä rikollisuutta, terrorismirikoksia tai talousrikollisuutta käsittelevissä tapauksissa salassapitomääräys annetaan yhden IGC-kokoukseen osallistuneen asiantuntijan mukaan poikkeuksetta. Näissä tapauksissa syyttäjällä on pääsy omiin lausuntoihinsa sekä asiantuntijalausuntoihin. Organisoitua rikollisuutta ja talousrikollisuutta käsittelevissä tapauksissa asiantuntijalausuntoihin lukeutuvat MASAK (Mali Suçlar Araştırma Kurulu, suom. *finanssirikosten tutkintalaitos*) -raportit. Vaikka nämä ovat asiantuntijalausuntoihin kuuluvia raportteja, nykykäytännön mukaan niitä ei jaeta salassapitomääräyksen voimassaolon aikana.[[40]](#footnote-40) Sveitsin maahanmuuttoviraston 15.12.2020 haastatteleman anonyymin lähteen mukaan syytettyä edustavan juristin on ollut mahdollista pyytää tapausta käsittelevältä oikeusistuimelta tietoja epäillyn henkilön rikostutkintakansiosta huhtikuusta 2020 lähtien UYAPin kautta. Tietojen luovutus on oikeusistuimen päätettävissä eikä se ole lähteen mukaan yleinen käytäntö.[[41]](#footnote-41) Sveitsin maahanmuuttoviraston huhtikuussa 2020 haastatteleman anonyymin lähteen mukaan huolimatta tästä uudistuksesta terrorismirikostutkinnoissa syyttäjä kieltäytyy usein asiakirjojen luovuttamisesta. Hänen mukaansa tapauksissa, joissa tutkinnasta ollaan annettu salassapitomääräys asiakirjoja ei ole saatavilla rikostutkinnan aikana. Vaikka salassapitomääräystä ei oltaisi annettu, syyttäjä saattaa silti estää asiakirjojen luovuttamisen.[[42]](#footnote-42)

IGC:n kokouksessa esitettyjen tietojen mukaa anonyymien todistajien tekemät todistukset eivät ole saatavilla syytevaiheessa. Kuitenkin juristit näkevät UYAPin kautta kaikki todistajien tekemät todistukset, mukaan lukien salaisten tai anonyymien todistajien lausunnot. Näiden todistajien nimiä ja tunnistustietoja ei ole kuitenkaan saatavilla. Tavallisesti tapauskansio sisältää ainoastaan osia kokonaisista lausunnoista, kun taas julkisten todistajien tekemät lausunnot ovat kokonaisuudessaan saatavilla UYAPista.[[43]](#footnote-43)

ICG:n kokouksessa esitettyjen tietojen mukaan osa henkilöistä on kertonut, että he voivat saada pääsyn dokumentteihin, jos he ovat osana massaoikeudenkäyntiä ja joidenkin muiden syytettyjen kohdalla tapaus on edistyneemmässä vaiheessa. Viittauksia muista syytetyistä saattaa siis olla tällaisissa tapauksissa muiden massaoikeudenkäynneissä syytettyjen kansioissa ja niihin on mahdollista päästä käsiksi löytämällä henkilö, joka on syytettynä samanlaisessa tapauksessa.[[44]](#footnote-44)

Maahanmuuttoviraston turkkilaiselta ihmisoikeusjärjestöltä saaman tiedon mukaan yleisenä sääntönä on, että jokainen rikosasia, syyte tai tuomio on ladattava UYAP-järjestelmään. Järjestön mukaan järjestelmä on kuitenkin epäluotettava, sillä siltä puuttuu läpinäkyvyys ja hallintamekanismi, joka mahdollistaa ”villin häirinnän”. Ainoastaan Turkin oikeusministeriöllä on pääsy UYAP-järjestelmään. Joissain hienovaraisissa tapauksissa järjestelmään ei ladata tietoja tarkoituksenmukaisesti. Tällä pyritään estämään tiettyjen tietojen käyttö todisteena. Joissain tuomioistuinten tai ei-julkisissa (prosessioikeudellisissa) oikeudenkäynneissä joitain tapauksissa käytettyjä asiakirjoja ei ole mahdollista nähdä UYAP -järjestelmästä. Järjestö kertoo myös äärimmäisistä tapauksista, joissa Turkin tiedustelupalvelun edustajat ovat vierailleet tuomareiden luona ja antaneet ”selontekoja” heille syytetyistä. Lähde kertoo myös tapauksista, joissa asiakirjoja ollaan poistettu UYAP-järjestelmästä sen jälkeen, kun ne ollaan ladattu sinne. Järjestön edustaja kertoo tapauksesta, jossa syytetylle annettiin tuomio oikeudessa, mutta asiaan liittyviä pöytäkirjoja ei toimitettu järjestelmään, mikä on lain vastaista. Lähde kertoo myös tapauksesta, jossa tuomari oli vaihtanut UYAPiin ladatun virheellisesti tehdyn päätöksen päivitettyyn versioon. Alkuperäisestä tuomiosta ei jaettu tulostettuja versioita oikeussalissa, mutta se oli näkyvillä läsnäolleille ruudun välityksellä, mistä paikalla ollut juristi otti kuvan. Juristi huomasi virheen ja vei asian valitusoikeuteen, joka hylkäsi tuomarin tekemän päätöksen. Lähde korostaa, että ilman juristin ottamaa kuvaa asiasta ei olisi ollut todistetta.[[45]](#footnote-45)

# Onko jotain ihmis- tai ammattiryhmiä, joilla ei ole pääsyä järjestelmiin?

Saatavilla olevista lähteistä ei löytynyt tietoa, onko olemassa joitain ihmis- tai ammattiryhmiä, joilla ei olisi pääsyä järjestelmiin.

## Onko E-Devlet- tai UYAP-portaalien käytölle muita rajoitteita?

Saatavilla olevista lähteistä ei löytynyt tietoa pääsyn rajoittamisesta E-Devletiin tai UYAPiin.

# Onko itseään koskevia em. asiakirjoja mahdollista saada käyttäen asianajajaa tai valtuuttamalla jonkun muun hoitamaan asioitaan? Onko sillä eroa, onko henkilö Turkissa tai ulkomailla?

IGC:n 31.1.2023 kokouksessa esitettyjen tietojen mukaan syytetyillä henkilöillä on parhaat mahdollisuudet päästä käsiksi heitä koskevien oikeusjuttujen asiakirjoihin juristin kautta. Nopein tapa saada asiakirjat on juristin välityksellä. Aina juristin saaminen ei kuitenkaan ole helppoa. Turkissa juristin valtakirja on notaarin myöntämä. Tällä on merkittäviä vaikutuksia erityisesti henkilölle, josta ollaan tehty pidätysmääräys. Notaarilla on velvoite ilmoittaa poliisille, jos tällainen henkilö hakee valtakirjaa. Henkilöllä saattaa olla voimassa oleva valtakirja, joka on myönnetty ennen pidätysmääräystä, mutta hakiessaan uutta valtakirjaa pidätysmääräyksen jälkeen, hän on altis pidätykselle.[[46]](#footnote-46)

IGC:n kokouksessa esitettyjen tietojen mukaan valtakirjaa voi hakea Turkin ulkopuolelta kahdella tavalla. Suoraviivaisin tapa on sopia tapaaminen Turkin konsulaattiin, missä valtakirja voidaan myöntää. Toinen tapa on hankkia valtakirja ulkomaisen notaarin kautta ja hankkia sen yhteydessä Apostille-todistus. Ulkomailla tehtyyn hakemukseen liittyy kuitenkin ongelmia hakijan näkökulmasta: tekemällä hakemuksen ulkomaiselle notaarille, henkilö antaa ilmi tiedon, että hän on paennut ulkomaille ja antaa samalla Turkin viranomaisten tietoon tarkan osoitteensa. Joissain tapauksissa Turkin viranomaiset eivät hyväksy ulkomaisten notaarien myöntämiä valtakirjoja, jolloin he vaativat, että asiakirjat laillistetaan Turkin konsulaatissa.[[47]](#footnote-47) Kolmas tapa hankkia valtakirja on hankkia valtakirja ulkomaiselta notaarilta kyseisen maan paikallisessa formaatissa ja teettää siitä virallinen käännös.[[48]](#footnote-48)

IGC:n kokouksessa esitettyjen tietojen mukaan tapauksen ollessa tutkintavaiheessa, tutkittavan henkilön juristi voi kysyä syyttäjänvirastolta tutkintaa koskevaan tiedostoon. Syyttäjä saattaa joissain tapauksissa pyrkiä suojaamaan rikostutkinnan, jotta epäilty ei saa tietoja tutkinnan yksityiskohdista.[[49]](#footnote-49) Syytettyyn kohdennetun matkustuskiellon olemassaolo voidaan tarkistaa e-Devlet -järjestelmästä, sillä kyseessä on oikeuden antama määräys. Juristi voi tarkistaa epävirallisesti, onko henkilöstä tehty pidätys- tai etsintäkuulutusta. Pidätys- tai etsintäkuulutuksen antaa syyttäjäntoimisto, eikä sitä täten voi nähdä e-Devletissä tai UYAPissa. Juristi voi kuitenkin mennä poliisiasemalle ja kysyä epäformaalisti onko hänen asiakkaastaan tehty pidätys- tai etsintäkuulutusta. Juristi ei saa asiasta asiakirjoja ja tieto annetaan suullisesti.[[50]](#footnote-50)

IGC:n kokouksessa esitettyjen tietojen mukaan juristille ei anneta pääsyä tapausta käsitteleviin tiedostoihin UYAPissa tutkintavaiheessa, jos tapaukselle ollaan tehty salassapitomääräys. Näissä tapauksissa juristi saa tiedon salassapidosta UYAPin pop-up -ikkunan kautta.[[51]](#footnote-51) Jos tapauksesta on voimassa oleva salassapitomääräys, juristi voi kuitenkin nähdä tapauksesta joitain perustietoja, kuten tapausnumeron, kansion tilan ja tapausta käsittelevän oikeusistuimen nimen.[[52]](#footnote-52) Lisäksi juristilla on saatavilla tiettyjä asiakirjoja. Näihin kuuluvat kuulusteluprotokollat (tur. *ifade tutanagı / sorgu tutanagı*), terveystarkastusprotokolla (*doktor kontrolü*) ja asiantuntijalausunnot (tur. *bilirkişi görüşü*). Tämä liittyy olemassa olevaan menettelytapaan, jossa prosessiin liittyvät asiakirjat ovat esillä. Esimerkiksi, jos henkilöä kuulustellaan, hän tietää mitä kuulusteluprotokollaan kuuluu eikä sen saatavuutta ole täten tarvetta rajoittaa.[[53]](#footnote-53)

Kun syyte ollaan julkaistu ja tapaus siirtyy syytevaiheeseen, pääsy tutkimuskansioon avataan. Itse salassapitomääräysasiakirjan saatavuus riippuu syyttäjästä. Jotkut antavat sen syytetyn saataville, osa ei.[[54]](#footnote-54) Joissain tapauksissa syytetyllä on saatavilla E-Devletissä tiedosto, jota juristilla ei ole saatavilla UYAPissa. Tällaisen rajoituspäätöksen tekee oikeusistuimen presidentti. Juristi voi kuitenkin saada fyysiset kopiot kyseisistä asiakirjoista pyytämällä niitä oikeusistuimelta. IGC:n kokouksessa asiasta kertoneen asiantuntijan mukaan vastaavia tapauksia on ollut useita.[[55]](#footnote-55) Belgian maahanmuuttoviraston 13.12.2023 turkkilaiselta juristilta sosiaalisen median kautta saaman viestin mukaan vankeusrangaistusta suorittavalla henkilöllä ei ole suoraa pääsyä e-Devletiin. Niin kauan kun hän ei ole suorittanut rangaistustaan kokonaan, hän voi käyttää e-Devletiä vain edunvalvojan välityksellä. Edunvalvoja määrätään vain tuomitun henkilön tuomioistuimelle esittämästä pyynnöstä.[[56]](#footnote-56) Turkkilaiset Juristit vapauden puolesta -yhdistyksen (ÖHD), Yhteiskunnallisen ja juridisen tutkimuksen säätiön (TOHAV), Media- ja lakitutkimusyhdistyksen (MLSA) ja Maailman kidutuksen vastaisen järjestön (OMCT) YK:n kidutuksen vastaiselle komitealle kesäkuussa 2024 lähettämässä raportissa tuodaan esiin rajoitteita, joita asetetaan vankeja edustavien juristeille. Raportin mukaan juristien valtakirjahakemuksia ja pääsyoikeuksia vankia käsitteleviin asiakirjoihin UYAPissa kielletään yleisillä ja abstrakteilla perusteilla. Juristeille ei anneta oikeuden tekemiä päätöksiä vankeihin kohdistetuista kurinpidollisista rangaistuspäätöksistä ja niiden toimeenpanosta.[[57]](#footnote-57)

Norjan maahanmuuttoviraston maatietopalvelu Landinfon vuonna 2023 haastatteleman turkkilaisen juristin mukaan tilanteissa, joissa tapauksesta ollaan annettu salassapitomääräys syytteen tutkintavaiheessa, tapausta käsittelevät asiakirjat eivät ole nähtävillä UYAPin kansalaisille tarkoitetun portaalin kautta. Tämä pätee esimerkiksi tapauksiin, joiden katsotaan liittyvän kansalliseen turvallisuutteen, kuten terrorismirikoksia koskevat rikostutkinnat. Kansalainen ei voi tällaisissa tapauksissa saada tietoa siitä, onko hänestä aloitettu rikostutkinta eikä siitä, jos hänestä ollaan tehty pidätysmääräys. Muissa tapauksissa tapaukseen liittyvät asiakirjat ovat saatavilla UYAP-portaalin kautta sekä yksityishenkilölle että juristille. Haastatellun juristin mukaan juristi voi hakea lupaa nähdä salassapitomääräyksen annetun tapauksen asiakirjoja UYAPin kautta, mutta tällaisia lupia myönnetään vain harvoin. Tiedot tulevat kuitenkin näkyviin, kun henkilöä vastaan ollaan nostettu syyte, ja joissain tapauksissa juristi voi hakea fyysiset asiakirjat oikeusistuimelta.[[58]](#footnote-58) Belgian maahanmuuttoviraston mukaan tapauksissa, joissa ollaan annettu salassapitomääräys juristi voi pyytää pääsyä ainoastaan osaan tapausta koskeviin asiakirjoihin. Näihin kuuluvat asiantuntijaraportit ja lääkärintodistukset.[[59]](#footnote-59)

# Onko UAYP-tietokannasta saatavissa asiakirjoissa turva- tai tunnistetekijöitä? Jos on, niin millaisia?

Turkin rikosprosessilain 38/A. artiklan 2. kohdan mukaan tiedostoja voi tarkastella UYAPin kautta turvatun elektronisen allekirjoituksen kautta.[[60]](#footnote-60) Kaikenlaiset asiakirjat ja päätökset, jotka on tarkoitus laatia fyysisesti tämän lain soveltamisalalla, voidaan laatia, käsitellä, tallentaa ja allekirjoittaa sähköisellä allekirjoituksella.[[61]](#footnote-61) IGC-kokouksessa esitettyjen tietojen mukaan, jos asiakirja on ajalta ennen e-allekirjoituksen käyttöönottoa, nämä ominaisuudet saattavat puuttua. Juristi, joka esittää nämä asiakirjat, varmistaa niiden autenttisuuden ja on vastuussa niiden paikkansapitävyydestä. Poliisin myöntämät asiakirjat ovat PDF-formaatissa, joten niissä ei ole e-allekirjoitusta eikä QR-koodia.[[62]](#footnote-62)

Oikeuden päätökset tallennetaan UYAP-järjestelmään UDF-formaatissa. UDF-tiedostot ovat suojattuja oikeusistuinten tekemillä e-allekirjoituksilla viivakoodeina. Täten E-Devletistä tai UYAPin juristeille tai kansalaisille tarkoitetuista portaaleista ladatut asiakirjat ovat sertifioituja ja toimivat näiden instituutioiden virallisina asiakirjoina. Jos asiakirjat printataan UDF-formaatissa ilman teknistä apua, ne voivat tulla ulos pelkkänä tekstinä ilman muotoilua. Jos asiakirjat on haettu fyysisinä kopioina oikeusistuimelta, niissä on tuomarin ja rekisterin e-allekirjoitus, mutta niissä ei ole QR-koodia.[[63]](#footnote-63) Maahanmuuttoviraston turkkilaiselta ihmisoikeusjärjestöltä saaman tiedon mukaan jokaisen UYAP-sivun lopussa on todennuskoodi, minkä lisäksi asiakirjoissa on QR-koodi, minkä lukemalla asiakirjojen aitous voidaan todentaa. Henkilö voi myös tarkistuttaa asiakirjat paikallisessa oikeusistuimessa.[[64]](#footnote-64)

Turkin rikosprosessilain numero 5271:n artikla 38/A:n 8. kohdan mukaan tapauksissa, joissa elektronisesta asiakirjasta on tuotettava fyysinen versio, tuomari, julkinen syyttäjä tai auktorisoitu henkilö allekirjoittaa ja sinetöi dokumentin indikoiden, että kyseessä on sama kuin alkuperäinen asiakirja.[[65]](#footnote-65) Saman artiklan 5. kohdan mukaan, jos sähköisesti allekirjoitettu asiakirja on ristiriidassa käsin allekirjoitetun asiakirjan kanssa, päteväksi katsotaan asiakirja, jolla on UYAPiin rekisteröity turvallinen sähköinen allekirjoitus.[[66]](#footnote-66)

# Onko E-Devlet-tietokannasta saatavissa asiakirjoissa turva- tai tunnistetekijöitä? Jos on, niin millaisia?

31.1.2023 järjestetyssä IGC-kokouksessa esitettyjen tietojen mukaan E-Devletissä ei ole oikeustapauksiin liittyviä asiakirjoja, vaan perustietoja niistä.[[67]](#footnote-67) E-Devletin ominaisuuksista kerrotaan tarkemmin kohdassa 1.1.

# Tuomioistuinten asiakirjat. Onko kaikissa oikeusasiakirjoissa (esim. eri alueiden tuomioistuinten päätökset) jotain kaikille yhteisiä (pakollisia) seikkoja ja muotoiluja. Esim. oletus on, että kaikissa pitäisi löytyä asian diaarinumero, mutta onko diaarinumeroista mahdollista päätellä jotain? Onko niissä joku logiikka tai yhtenäinen muoto? Onko jotain muita kaikille asiakirjoille yhtenäisiä muotoseikkoja?

UYAPin verkkosivujen mukaan kaikki asiakirjat ovat standardisoituja. Juridiset asiakirjat ollaan luotu mallien pohjalta ja niihin tulee tietyt osiot automaattisesti, kuten ohjeet, syytekirjelmät, kuulemispöytäkirjat ja päätökset.[[68]](#footnote-68) Euroopan komission UYAPia käsittelevän vuonna 2014 julkaiseman raportin mukaan asiakirjoja kirjoitetaan UYAPin ansiosta yhtenäisen kaavojen mukaisesti. Yhteisten standardien ja lomakkeiden ansiosta sisältö, kuten ohjeet, syytteet, istuntopöytäkirjat, päätös ym. tallentuu automaattisesti asiakirjoihin.[[69]](#footnote-69) Kanadan maahanmuuttoviraston 1.12.2018 haastatteleman juristin mukaan oikeuden päätökset ja pidätysmääräykset on tehty mallien pohjalta, eikä asiakirjojen muoto vaihtele eri alueiden, poliisiasemien, tai oikeusistuinten välillä. UYAPissa olevien asiakirjojen yläosassa on rusettia muistuttava merkki,[[70]](#footnote-70) joka ilmentää sitä, että ne on allekirjoitettu sähköisesti. Asiakirjan loppuosassa on merkintä, jonka mukaan kyseessä on UYAP-asiakirja sekä asiakirjaan liittyvät koodit. Asiakirjan lopusta löytyvät oikeudelliset tunnisteet (eng. *judicial IDs*) ja tapaukseen liittyvien tuomareiden e-allekirjoitukset[[71]](#footnote-71).[[72]](#footnote-72)

Maahanmuuttoviraston Sveitsin maatietopalvelulta saaman tiedon mukaan syytevaiheessa käytettävissä tuomioistuinten asiakirjoissa on numerointijärjestelmä, jossa käytetään tapausnumeroita (tur. *esas no/ dosya no.*) ja päätösnumeroita (tur. *karar no*.) Edeltävä tulee mainita kaikissa tuomioistuinten asiakirjoissa ja jälkimmäinen tuomioissa tai muissa päätöksissä.[[73]](#footnote-73)

## Haastekirje (iddianame)

Turkkilainen sanan- ja journalismin vapauteen keskittyvä Expression Interrupted -kansalaisjärjestö on julkaissut sivuillaan sananvapaustapauksiin liittyviä oikeuden asiakirjoja. Sivuilla on neljä eri haastekirjettä (tur: iddianame): Istanbulin rikostuomioistuimen Zaman-mediaa vastaan tehty syyte vuodelta 2016,[[74]](#footnote-74) Istanbulin raskaan rikostuomioistuimen toimittajia Canan Coşkunia, Can Uğuria ja Ali Açaria vastaan tehty syyte vuodelta 2019[[75]](#footnote-75), toimittaja Rawin Sterkiä vastaan tehty syyte vuodelta 2020 Istanbulin raskaassa rikostuomioistuimessa[[76]](#footnote-76) ja Istanbulin raskaan rikostuomioistuimen hakkeriryhmä RedHackiä vastaan tekemä syyte vuodelta 2017.[[77]](#footnote-77) Kaikista näistä löytyy ensimmäiseltä sivulta tutkintanumero (tur. *soruşturma no*), tapausnumero (tur. *esas no*) ja syytenumero (tur. *iddianame no*). Lisäksi niissä tuodaan myös esiin syytetyn nimi (tur. *davaci*), epäillyn nimi (tur. Şüpheli), syytettyjen puolustusasianajan nimi (tur. *müdafii*), käsiteltävä rikos (tur. *suç/suçler*), rikoksen aika ja paikka (tur. *suç tarihi ve yeri*), rikotut lakipykälät (tur. *Sevk maddesi*) ja todisteet (tur. *deliller*). Lisäksi syytteissä on rikostutkimusta käsittelevä osuus (tur. *Soruşturma evraki incelendi*). Kaikkien syytteiden lopussa on tuomarin nimi ja tunnistekoodi.[[78]](#footnote-78) Zaman-mediaa vastaan tehdyssä Istanbulin rikosoikeustuomioistuimen syytekirjeessä ja Rawin Sterkiä vastaan tehdyssä syytekirjeessä tuomarin nimen ja tunnusnumeron yhteydessä on myös e-allekirjoitusta indikoiva merkintä.[[79]](#footnote-79) RedHackia vastaan tehdyssä syytteessä on oikeudellisen arvioinnin osuus (tur. *Hukuki değerlendirme*).[[80]](#footnote-80)

## Kiinniotto (Yakalama)

Turkkilainen Baran Doğan-asianajotoimisto kuvailee kiinniottoa (tur. *yakalama*) sen verkkosivuilla julkaistussa artikkelissa. Kiinniotto on rikoksesta epäillyn henkilön vapauden väliaikainen rajoittaminen ilman tuomarin tai tuomioistuimen määräystä. Käytännössä kiinnioton käsitettä käytetään useimmiten kuvaamaan varsinaista tilannetta, jossa epäilty tai vastaaja otetaan kiinni. Kiinniotolla tarkoitetaan sellaisen henkilön vapauden väliaikaista ja tosiasiallista rajoittamista, jonka syyllistymisestä rikokseen on vahvoja jälkiä, johtolankoja, merkkejä ja todisteita ennen kuin hänet otetaan säilöön tai vangitaan. Kiinniotto on luonteeltaan väliaikainen, koska se on suojelutoimenpide. Suojelutoimenpiteet ovat tuomiotoimenpiteitä, joita sovelletaan muun muassa rikosoikeudellisen menettelyn asianmukaiseen kulkuun, todisteiden suojaamiseen ja epäillyn tai syytetyn pakenemisen estämiseen. Suojatoimenpiteiden soveltamisen yleisten tarkoitusten lisäksi kiinnioton yhteydessä on ajatuksena käyttää sitä välineenä henkilön säilöönoton (ks. kyselyvastauksen kohta 7.4) tai pidättämisen (ks. kyselyvastauksen kohta 7.3.) tarkoitusten toteuttamisessa.[[81]](#footnote-81)

Baran Doğanin sivuston mukaan kiinniottomääräyksiä on neljää eri tyyppiä: kiinniotto ilman määräystä (tur. *Müzekkeresiz Yakalama*), päätöksellä tai määräyksellä tehty kiinniotto (tur. *Müzekkereli Yakalama (Yakalama Emri veya Kararı*), tuomioistuimen tekemä kiinniottomääräys (tur. *Mahkemenin Yakalama Emri*) ja karkurista tehty kiinniottomääräys (tur. *Kaçak Hakkında Yakalama Emri*). Kiinniotto ilman määräystä tehdään sen vuoksi, että henkilön vapautta on tarpeen rajoittaa Turkin rikosprosessilain 90. artiklan[[82]](#footnote-82) mukaisissa tilanteissa. Käsitettä kiinniotto ilman pidätysmääräystä käytetään ilmaisemaan lainvalvontaviranomaisten (poliisi, santarmi) tai minkä tahansa kansalaisen suorittamaa epäillyn tosiasiallista pidättämistä. Päätöksellä tai määräyksellä tehtävä kiinniotto on pääsääntöisesti kiinniotto, joka tehdään antamalla pidätysmääräys epäillystä tai vastaajalle, joka ei saavu paikalle kutsun perusteella tai jota ei voida kutsua paikalle. Tuomioistuimen antamassa kiinniottomääräyksessä tuomioistuin voi antaa määräyksen rikoksesta syytetyn henkilön kiinniotosta. Karkurista tehty kiinniottomääräys tehdään henkilöstä, joka piileskelee maassa tai on vieraassa valtiossa varmistaakseen, että häntä vastaan aloitettu tutkinta tai syytteeseenpano ei johda tulokseen, eikä syyttäjä tai tuomioistuin voi näin ollen tavoittaa häntä. Syyttämisvaiheessa tuomari tai tuomioistuin antaa viran puolesta tai yleisen syyttäjän pyynnöstä kiinniottomääräyksen karkuteillä olevasta vastaajasta. Kiinniottoa koskevien yleisten säännösten mukaisesti rauhantuomari[[83]](#footnote-83) tai tuomioistuin voi antaa pidätysmääräyksen myös silloin, kun karkulainen ei ole paikalla.[[84]](#footnote-84)

Oppositiomielinen Dıyarbakırın -asianajajaliitto julkaisi 19.10.2015 sivuillaan artikkelin koskien Bakırköyn 2. rauhantuomioistuimen tekemää CNN TÜRK -uutiskanavan toimittajaan kohdistettua kiinniottomääräystä (tur. *yakalama emri*). Artikkelissa on julkaistu kuvia kyseisestä määräyksestä. Kuvissa näkyy, että määräyksen yläosassa on oikeusistuimen nimi. Määräyksessä listataan seuraavat osiot: määräyksen antaneen tuomioistuimen nimi (tur. *Yakalama Emrini Veren Mahkeme*), rekisterinumero (tur. *De**ğişik İş No*.), tutkimusnumero (tur. *soruşturma numarası*), minkä jälkeen määräyksessä listataan epäillyn henkilöllisyysnumero (tur. *T.C. Kimlik No*), sukunimi (tur. *soyadı adı*), isän nimi (tur. *baba adı*), äidin nimi (tur. *anne adı*), syntymäaika (tur. *doğum tarihi*), syntymäpaikka (*doğum yeri*) sekä väestörekisteritiedot (tur. nüfus Kayıtlı olduğu) tiedot, mukaan lukien kotilääni (tur. *ili*), kotipiirikunta (tur. *il**çesi*), kotinaapurusto/kylä (tur. *mah/köy*), väestörekisterin niteen numero (tur. *cilt no*.), henkilön perheen sarjanumero (tur. *Aile sıra no*.) ja sarjanumero (tur. *sıra no*.). Tämän jälkeen määräyksessä tuodaan esiin epäilty rikos (tur. *sanığın isnat edilen fiili*), rikkeen aika (tur. *suç tarihi*) ja paikka (tur. *suç yeri*) ja rikosta koskevat lakipykälät (tur. *fiilin kanunda hükme bağlandığı maddeler*), perusteet kiinniotolle (tur. *yakalama sebebi*) ja pidätyksen lähetystiedot (tur. *yakalandığında nereye gönderileccği*). Asiakirjan alareunoissa on kirjurin ja tuomarin tunnistenumerot ja e-allekirjoitusrusetit.[[85]](#footnote-85)

Scribd-sivustolla vuonna 2019 m.gurbuz3134-käyttäjätilin julkaisemassa kiinniottomääräyksessä on oikeassa yläkulmassa UYAP-viivakoodi, ja keskellä määräyksen antaneen tuomioistuimen nimi sekä tapausnumero (tur. *dosya no*.). Pidätysmääräyksessä listataan seuraavat tiedot: epäillyn henkilöllisyysnumero, nimi, isän nimi, äidin nimi, syntymäaika ja väestörekisteri, jossa on epäillyn henkilörekisteritiedot. Tämän jälkeen määräyksessä listataan epäillyn kotiosoite (tur. *İkametğah adresleri*), oikeusistuin, joka antoi määräyksen, tapausnumero (tur. *esas no*.), päätösnumero (tur. *karar no*.), rikosnimike, rikkeen aika ja paikka. Tämän jälkeen määräyksessä on seloste määräysprosessia koskevista toimenpiteistä ja laeista. Määräyksen lopussa on kirjurin ja tuomarin tunnusnumerot. Asiakirjan alaosassa on varmennukseen ja avaukseen tarvittava linkki ja QR-koodi.[[86]](#footnote-86)

Pohjois-Kyproslaisen Kibris Postasi -uutissivustolla 12.12.2016 julkaistussa artikkelissa kerrotaan talousrikoksista tunnetun liikemies Temel Bulutista tehdystä kiinniottomääräyksestä. Artikkelissa on julkaistu kuva pidätysmääräyksestä. Asiakirjassa on seuraavat tiedot: määräyksen antaneen tuomioistuimen nimi, tapausnumero ja tutkimusnumero. Tämän jälkeen asiakirjassa listataan epäillyn henkilöllisyysnumero, nimi, isän nimi, äidin nimi, syntymäaika ja syntymäpaikka. Epäiltyä koskevista henkilörekisteritiedoista listataan henkilön kotilääni, piirikunta ja naapurusto/kylä, henkilörekisterin niteen numero, perheen sarjanumero ja sarjanumero, sekä asuinosoite ja työosoite. Tämän jälkeen asiakirjassa listataan epäilty rikos, rikoksen aika ja rikoksen paikka, rikosta koskevat lakipykälät ja perusteet kiinniotolle. Asiakirjan alaosassa on kirjurin ja tuomarin tunnusnumerot.[[87]](#footnote-87)

## Pidätysmääräys (tutuklama kararı)

Turkin rikosprosessilain 101. artiklan mukaan epäillyn pidättämisestä tutkintavaiheen aikana päättää rauhantuomari syyttäjän pyynnöstä, ja syytetyn pidättämisestä syytösvaiheen aikana päättää tuomioistuin syyttäjän pyynnöstä tai viran puolesta. Näissä pyynnöissä on lain mukaan esitettävä perustelut sekä oikeudelliset ja tosiasialliset syyt pidätykselle, joiden mukaan oikeudellisen valvonnan soveltaminen on riittämätöntä. Pidättämistä, säilöönoton jatkamista tai vapauttamispyynnön hylkäämistä koskevissa päätöksissä on täytyttävä seuraavat ehdot: kyseessä on vahva rikosepäily, pidätykseen on olemassa perusteet, pidätystoimenpide on hillitty, oikeudellisen valvonta toteutuu lain edellyttämällä tavalla. Todisteiden esittäminen tulee osoittaa selkeästi perustelemalla konkreettisia tosiseikkoja. Päätöksen sisältö ilmoitetaan suullisesti epäillylle tai syytetylle, ja heille annetaan jäljennös pidätyspäätöksestä (tur. *tutuklama kararı*).[[88]](#footnote-88)

Turkkilaisen Berçem Yener – asianajotoimiston verkkosivuilla on julkaistu artikkeli 7.3.2022 artikkelin koskien pidätysmääräyksiä. Pidätyspäätöksiä voidaan tehdä paitsi tutkintavaiheessa myös syyteharkintavaiheessa. Artikkelin mukaan pidätystä ei voida määrätä joissakin tapauksissa. Näin ollen pidätysmääräystä ei voida antaa rikoksista, joista on määrättävä ainoastaan sakko tai joiden vankeusrangaistuksen yläraja on enintään kaksi vuotta, lukuun ottamatta tahallisesti henkilökohtausta koskemattomuutta vastaan tehtyjä rikoksia. Näin ollen epäiltyä, jota tutkitaan rikoksesta, josta voidaan määrätä vain sakko, ei voida pidättää. Jos kyseinen henkilö pidätetään, voidaan käyttää vastustusoikeutta lainkohdan säännöksen rikkomisen perusteella.[[89]](#footnote-89) Şen hukuk - asianajotoimiston pidätyksiä koskevan artikkelin mukaan rauhantuomarineuvosto voi antaa pidätysmääräyksen syyttäjän pyynnöstä tutkintavaiheessa ja tuomioistuin syyttäjän pyynnöstä tai ilman eri toimenpiteitä syytösvaiheessa. Lain selkeiden ja pakottavien säännösten mukaan syyttäjän on perusteltava nämä pyynnöt ja selitettävä, miksi oikeudellisten valvontatoimenpiteiden soveltaminen olisi riittämätöntä.[[90]](#footnote-90)

Kurdilainen Gereçek Gündem media julkaisi 20.9.2019 artikkelin koskien HDP-puoleen entisten puheenjohtajien Selahattin Demirtaşin ja Figen Yüksekdağn pidätysmääräyksiä. Artikkelissa julkaistussa kuvassa pidätysmääräyksestä näkyy tapausnumero (tur. *sorgu no*.) sekä tuomioistuimen päätös (tur. *gereği düşünüldü*), jossa esitetään perusteet pidätysmääräykselle. Asiakirjassa on myös kirjurin ja tuomarin tunnusnumerot ja e-allekirjoitusrusetit.[[91]](#footnote-91)

Turkkilainen Teyit-media julkaisi 26.8.2022 artikkelin Gülşen Bayraktar Çolakoğlu nimisen muusikon pidätyksestä. Artikkelissa on julkaistu kuva pidätysmääräysasiakirjasta. Artikkelin mukaan pidätysmääräyksen antaneella tuomarilla oli sama nimi kuin hallituspuolue AKP:n Afyonin läänin varapuheenjohtajalla. Artikkelissa julkaistussa kuvassa pidätysmääräyksestä näkyy, että määräyksessä on sen antaneen tuomioistuimen nimi, kyselynumero, tuomarin ja kirjurin nimet ja tunnusnumerot ja epäillyistä rikoksista kertova osio (tur. *şüpheli*).[[92]](#footnote-92)

Oppositiomielinen Odatv-verkkomedia kertoo 21.1.2013 julkaistussa artikkelissa tapauksesta, jossa pidätettyihin Çağdaş Hukukçular Derneği’ne (ÇHD) -asianajajajärjestön jäsenistä oltiin annettu pidätysmääräys päivä ennen heidän esiintymistään oikeudessa. Artikkelissa on julkaistu kuva pidätysmääräyksestä, jossa näkyy tuomioistuimen päätös sekä rikoksista epäillyistä kertova osuus. Asiakirjassa näkyy päätöksen päiväys sekä kirjurien ja tuomarin tunnusluvut.[[93]](#footnote-93)

## Säilöönottopäätös (gözaltı kararı)

Turkkilainen Baran Doğan -asianajajatoimisto kuvailee säilöönottoa (tur. gözaltına alma) verkkosivuillaan julkaistussa artikkelissa. Artikkelin mukaan säilöönotto on lainvalvontaviranomaisten (poliisi, santarmi) suorittamaa epäillyn vapauden väliaikaista rajoittamista syyttäjän päätöksellä. Pidätysmääräyksen on oltava tuomarin antama, mutta säilöönottoon ei tarvita tuomarin päätöstä. Säilöönoton pitäisi periaatteessa alkaa siitä hetkestä, kun valtio rajoittaa henkilön liikkumisvapautta. Säilöönotto on oikeudelliselta luonteeltaan suojelutoimenpide. Suojelutoimenpiteet ovat oikeudellisia toimenpiteitä, joita sovelletaan sen varmistamiseksi, että rikosoikeudenkäynti käydään asianmukaisesti, todisteet suojataan ja tuomioistuimen antama tuomio pannaan täytäntöön.[[94]](#footnote-94)

Säilöönotolla turvaamistoimenpiteenä on seuraavat ominaisuudet. Yksilöllisyys: säilöönotto on henkilökohtainen. Esimerkiksi Epäillyn sijasta ei voida ottaa säilöön esimerkiksi toista perheenjäsentä, joka ei liity epäiltyyn rikokseen. Välineellisyys: säilöönotto on keino varmistaa, että tuomari voi tarvittaessa pidättää epäillyn. Määräaikaisuus: säilöönotto on väliaikainen menettely. Syyttäjä tai tuomari voi vapauttaa pidätetyn epäillyn. Näennäinen oikeutus: näennäisellä oikeutuksella tarkoitetaan sitä, että se toteutetaan, jos näyttää siltä, että jotain haittaa voi aiheutua välittömästi, jos säilöönottoa ei suoriteta. Suhteellisuus: jos haluttu tulos voidaan saavuttaa muulla toimenpiteellä kuin säilöönotolla, säilöönoton suojatoimenpidettä ei voida soveltaa. Syyttäjä on taho, joka on vastuussa epäillyn säilöönottomääräyksen (tur. gözaltı kararı) antamisesta. Paikallisviranomaisten määrittelemät lainvalvontaviranomaiset ovat kuitenkin myös oikeutettuja antamaan säilöönottomääräyksen sellaisten yhteiskunnallisten tapahtumien aikana, jotka voivat johtaa laajoihin väkivaltaisuuksiin ja yleisen järjestyksen vakavaan häirintään sekä silloin, kun kyseessä ovat kollektiivisesti tehdyt rikokset. Säilöönottotoimenpidettä voidaan soveltaa paitsi henkilöihin, jotka on tosiasiallisesti otettu kiinni rikoksesta epäiltynä, myös henkilöihin, joista on annettu pidätysmääräys. Syyttäjä tekee säilöönottopäätöksen kirjallisesti.[[95]](#footnote-95)

Turkin valtio-omisteinen Anadolu Ajansi -media kertoo 18.2.2020 Istanbulin yleisen syyttäjänviraston tekemästä tunnetun ihmisoikeusaktivisti Osman Kavalan säilöönottopäätöksestä (tur. *gözaltı kararı*). Artikkelissa on julkaistu kuva Istanbulin yleisen syyttäjänviraston antamasta lehdistötiedotteesta, jossa kerrotaan Osman Kavalan vapautuksesta liittyen edelliseen Gezi-mielenosoituksiin liittyviin syytteisiin ja samalla hänestä tehdystä säilöönottomääräyksestä liittyen vuoden 2016 vallankaappausyritykseen liittyvään tutkintaan.[[96]](#footnote-96)

T24-media uutisoi 31.10.2016 Cumhuriyet-sanomalehden henkilöstöön kohdistuneista viranomaistoimista. Artikkelissa kerrotaan, että sanomalehteä vastaan ollaan aloitettu rikostutkinta, jossa sitä epäiltiin yhteyksistä Gülen-liikkeeseen ja PKK:hon. Osana tutkintaa Istanbulin yleinen syyttäjä oli antanut säilöönottopäätöksen 16 henkilölle. Artikkelissa on julkaistu kuva päätöksestä. Asiakirjassa on päätöksen tehneen syyttäjänviraston nimi, tapausnumero, päiväys ja kuvaus päätöksen perusteista.[[97]](#footnote-97)

Turkkilainen Samanyolu Haber -uutissivusto julkaisi 10.10.2015 artikkelin laittomasta säilöönottopäätöksestä. Artikkelissa kerrotaan Gülen-liikkeeseen liitoksissa olleesta Today’s Zaman -lehden päätoimittaja Bülent Keneşin saaneen säilöönottopäätöksen liittyen hänen julkaisemaansa päivitykseen sosiaalisessa mediassa. Artikkelin mukaan syyttäjä Umut Tepe, joka oli tehnyt päätöksen säilöönotosta, oli toiminut laittomasti, sillä Keneşiltä estettiin säilöönoton aikana hänen oikeutensa päästä tuomarin ja syyttäjän eteen. Artikkelissa on julkaistu kuva säilöönottopäätöksestä. Päätöksen yläosassa on päätöksen tehneen syyttäjänviraston nimi, tapausnumero (tur. *sayı*) ja asiakirjatyyppi. Päätöksessä on taulukko, jossa on listattu päätöksen tehneen syyttäjäviraston osasto (tur. *şüpbeliyi gözaltında tutacak emniyet hirimi)*, poliisilaitokselle lähetetyn päätöksen lähetysaika ja päätösnumero (tur. emniyet biriminin yaz*ımnın tarıh ve sayı*), epäillyn nimi ja asuintiedot (tur. *gözaltına alınan şüpbelinin kimliği*), epäilty rikos (tur. yüklenen suç), syy säilöönotolle (tur. *gözaltına alına sebebi*), kiinnioton ajankohta (tur. *yakalandığı tarih ve saat*) ja säilöönoton kesto ja päättymisaika (tur. *gözaltı süresi ile bu sürenin biteceği tarih ve saat)*. Tämän jälkeen päätöksessä listataan säilöönottoon oikeuttavia lakipykäliä. Asiakirjassa on syyttäjän nimi, tunnusluku ja allekirjoitus.[[98]](#footnote-98)

## Päätös säilöönoton jatkamisesta (gözaltı süresinin uzatılması) ja vapautushakemuksen (itiraz) hylkääminen

Turkin rikosprosessilain 91. artiklan 3. kohdan mukaan kollektiivisissa rikoksissa, tilanteissa, joissa todisteiden keräämiseen liittyy vaikeuksia tai epäiltyjä on suuri määrä, yleinen syyttäjä voi kirjallisesti määrätä, että säilöntäaikaa voidaan pidentää kolmella päivällä, kuitenkin enintään yhdellä päivällä kerrallaan. Kiinniottoajan pidentämistä koskevasta määräyksestä ilmoitetaan välittömästi kiinniotetulle.[[99]](#footnote-99)

Baran Doğan - asianajotoimiston mukaan syyttäjä voi pidentää säilöönottoa (tur. *gözaltı süresinin uzatılması*) tietyissä tilanteissa. Joukkorikoksissa, eli rikoksissa, joissa on vähintään kolme epäiltyä (tur. *toplu suç*) syyttäjä voi todisteiden keräämisen vaikeuden tai epäiltyjen suuren lukumäärän vuoksi kirjallisesti määrätä, että yksittäisissä rikoksissa 24 tuntia kestävää säilöönottoaikaa voidaan pidentää kolmella päivällä, kuitenkin enintään yhdellä päivällä kerrallaan. Joukkomurhissa 24 tunnin pidätysaikaa voidaan pidentää kolme kertaa, ja epäilty voidaan pitää vangittuna yhteensä enintään neljä päivää. Syyttäjän määräyksestä pidentää pidätysaikaa yksittäisissä tai ryhmärikoksissa on ilmoitettava välittömästi pidätetylle henkilölle. Pidätetyllä on oikeus vastustaa pidätysmääräystä ja pidätysajan pidentämistä. Säilöönoton pidennystä voidaan soveltaa myös terrorismirikoksiin liittyvissä rikosepäilyissä. Näihin lukeutuvat terrorisminvastaisen lain numero 3713 mukaiset rikkeet, kuten järjestöpropagandarikos, aseellisen järjestön jäsenyyttä koskeva rikos, rikos, joka koskee aseellisen järjestön perustamista ja johtamista, järjestön avustamista koskeva rikos, rikos perustuslain rikkomisesta, rikos hallitusta vastaan, rikos lainsäätäjää vastaan.[[100]](#footnote-100)

Saatavilla olevista lähteistä ei löytynyt esimerkkejä siitä, millaisia muotoiluja yleisen syyttäjän antamissa säilöönoton jatkamista koskevissa päätösasiakirjoissa on.

Turkin rikosprosessilain 91. artiklan 5. kohdan mukaan säilössä oleva henkilö, hänen puolustusasianajajansa tai laillinen edustajansa, hänen vaimonsa tai hänen ensimmäisen tai toisen asteen verisukulaisensa voi haastaa julkisen syyttäjän tekemän säilöönottopäätöksen, jolla haetaan hänen välitöntä vapauttamistaan. Rauhantuomari viimeistelee hakemuksen välittömästi vuorokauden sisällä valituksesta.[[101]](#footnote-101)

Baran Doğan - asianajotoimiston mukaan syyttäjänviraston päätökset säilöönotosta tai säilöönoton pidentämisestä ovat henkilökohtaiseen vapauteen puuttuvia toimenpiteitä. Epäillyllä tai hänen sukulaisillaan, joita nämä toimenpiteet koskevat, on oikeus hakea muutosta (tur. *itiraz*) niihin. Seuraavat henkilöt voivat hakea muutosta syyttäjän kirjalliseen määräykseen, joka koskee säilöönottoa ja säilöönoton jatkamista: säilöönottopäätöksen kohde itse, hänen puolustusasianajajansa, muu laillinen edustaja (esim. äiti/isä tai huoltaja, jos säilöön otettu on alaikäinen). Epäillyn puoliso, epäillyn ensimmäisen tai toisen asteen verisukulaiset (äiti, isä, sisarus, isoäiti, isoisä, lapsenlapsi) voivat myös tehdä vapautuspyynnön säilöön otetun henkilön puolesta.[[102]](#footnote-102) Alfa Hukuk - asianajotoimiston verkkosivuilla julkaistun säilöönottoja käsittelevän artikkelin mukaan säilöönotettu, hänen puolisonsa tai laillinen edustajansa, puolisonsa tai ensimmäisen (äiti, isä, lapsi jne.) tai toisen asteen verisukulaisensa (veli, isoisä, lapsenlapsi jne.) voi vastoin syyttäjän kirjallista määräystä säilöönotosta tai sen jatkamisesta pyytää rauhantuomarilta välitöntä vapauttamista. Rauhantuomarin on tutkittava asiakirjat ja ratkaistava hakemus välittömästi ja lopullisesti vuorokauden sisällä muutoshakemuksesta. Jos todetaan, että pidättäminen tai vangitseminen tai vangitsemisaika on perusteltu, hakemus hylätään tai päätetään, että pidätetyn henkilön on välittömästi saavuttava syyttäjänvirastoon tutkinta-asiakirjojen kanssa. Henkilöä, joka vapautetaan pidätysajan päätyttyä tai rauhantuomarin päätöksellä, ei saa pidättää uudelleen samasta syystä, ellei pidätyksen aiheuttaneesta teosta saada uutta ja riittävää näyttöä ja ellei syyttäjä päätä asiasta.[[103]](#footnote-103)

Turkkilaisella oikeusasioihin keskittyvällä Dilekce Burada -sivustolla ollaan julkaistu esimerkkimalli vapautushakemuksesta. Vapautushakemuksessa on mallin mukaan hakemusta käsittelevän tuomioistuimen nimi, päätösnumero, vapautushakemuksen tehneen henkilön nimi (tur. *itiraz eden*) sekä vastalauseen kohde (tur. *konu*), jossa selostetaan mihin yleisen syyttäjäviraston päätökseen haetaan muutosta. Tämän jälkeen asiakirjassa on valituksen selvitys (tur. *Açiklamalar*), jossa avataan syytä vapautuspyynnölle. Asiakirjan lopussa on päätelmät ja vaatimus (tur. *Netice ve talep*), jossa tiivistetään vapautuspyynnön argumentit ja esitetään niihin perustuva pyyntö.[[104]](#footnote-104)

Saatavilla olevista lähteistä ei löytynyt tarkempaa tietoa säilöönoton jatkamista koskevan vapautushakemuksen hylkäämistä koskevista päätöksistä.

# Kuinka yleisiä väärennetyt asiakirjat (kuten syytteet, tuomiot yms.) ovat Turkissa? Löytyykö tietoa siitä, mitä asiakirjoja yleisimmin väärennetään ja mistä niitä on mahdollista hankkia?

IGC:n 31.1.2023 järjestetyssä kokouksessa esitettiin, että korruptio on yksi tapa hankkia asiakirjoja. Autenttisten asiakirjojen hankkiminen on mahdollista, jos henkilöllä on oikeat yhteydet ja tarpeeksi rahaa. Täten vaikka henkilöllä ei olisi laillista pääsyä joihinkin asiakirjoihin, se ei tarkoita sitä, etteivätkö hänen omistamansa asiakirjat olisi aitoja.[[105]](#footnote-105)

Turkkilainen Serbestiyet -sanomalehti uutisoi 19.9.2024 salakuljettajien teettämistä väärennetyistä UYAP -asiakirjoista. Raportin mukaan jotkut salakuljettajat mainostavat sosiaalisessa mediassa palveluita, joissa he tarjoavat väärennettyjä syytekirjeitä, pidätysmääräyksiä ja keksittyjä vainoamistarinoita 6000 dollarilla. Väärennetyt asiakirjat näkyvät UYAPissa. Artikkeliin haastateltu turkkilaisen lakifirman edustaja kertoi näiden väärennettyjen asiakirjojen vaikuttavan autenttisilta ja virallisilta. Esimerkkeinä väärennetyistä asiakirjoista ovat kurdimyönteisen HDP -puolueen jäsenkortti, lääkärintodistukset, jotka todentavat pahoinpitelyn kohteeksi joutumisen, etsintämääräykset, sekä syytteet. Serbestiyet arvioi salakuljettajalta saatujen asiakirjojen näyttävän valtion viraston valmistelemilta. Serbestiyetin haastattelema salakuljettaja näytti videolla lisää pidätysmääräyksiä ja muita asiakirjoja joita oltiin ladattu UYAPiin. Artikkelin mukaan on epäselvää ovatko kyseiset asiakirjat väärennöksiä vai onko niitä käytetty virallisissa oikeudenkäynneissä. Artikkelin mukaan jotkut salakuljettajat tarjoavat fiktiivisiä tarinoita PKK:on, Gülen -liikkeeseen, sukupuoli- ja seksuaalivähemmistöjen tai alevien kokemaan vainoon liittyen. Raportin mukaan he tarjoavat ”kokonaisia turvapaikka-aineistoja ja valideja syitä turvapaikkaprosessiin” TikTokissa ja Facebookissa. He myös mainostavat, että heillä on satoja suosittelijoita Yhdysvalloista, Kanadasta, Euroopasta ja Britanniasta. Raportin mukaan salakuljettajat järjestävät lähdön Turkista ja tarjoavat heille väärennettyjä asiakirjoja ulkomailla. Yhden salakuljettajan mukaan siirtolaiset matkustavat ensin Serbiaan tai Bosniaan ja Herzegovinaan, mistä he kulkevat kuorma-autoilla EU -alueelle. EU:ssa heidän on ilmoittauduttava poliisille ja haettava turvapaikkaa. He voivat käyttää väärennettyjä asiakirjoja turvapaikkahakemustaan varten. Serbestiyetin haastattelemat salakuljettajat kertoivat tuhansien ihmisten käyttäneen tätä metodia pelkästään vuonna 2024. Artikkelissa kuitenkin tuodaan esiin, ettei esitettyä lukua voida vahvistaa.[[106]](#footnote-106)

Saksassa toimivan Turkin asioihin keskittyvän Turkish Minute -median 19.9.2024 julkaisemassa artikkelissa kerrotaan, että aikaisemmin vuonna 2024 Sveitsin mediassa tuotiin esiin tapauksia, joissa Turkin kansalaiset olivat tehneet väärennettyjä turvapaikkahakemuksia. Heille oltiin annettu turvapaikka perustuen väärennettyihin pidätysmääräyksiin. Järjestelyissä oli mukana erilaisia välittäjiä, mukaan lukien turkkilaisia juristeja ja syyttäjiä, jotka ottivat lahjuksia pidätysmääräysten väärentämisestä kuvatakseen hakijat vainottuina poliittisina aktivisteina tai PKK:n jäseninä. Artikkelissa kerrotaan entisen Istanbulin oikeusistuimen pääsyyttäjä İsmail Uçarin lähettäneen viime vuonna tuomareiden ja syyttäjien neuvostolle (HSK) kirjelmän koskien korruptiota Turkin oikeudellisessa järjestelmässä. Hallintoon kriittisesti suhtautuvat ovat epäilleet vuoden 2016 vallankaappausyrityksen jälkeisten puhdistusten altistaneen Turkin oikeusjärjestelmän korruptiolle ja poliittiselle vaikuttamiselle.[[107]](#footnote-107)

Maahanmuuttoviraston haastatteleman ihmisoikeusjärjestön mukaan väärennettyjen oikeusasiakirjojen teettäminen on harvinaista, sillä niiden aitouden voi helposti tarkastaa skannaamalla niihin liitetty QR-koodi tai verkko-osoite. Suurin osa asiakirjoista allekirjoitetaan sähköisesti, mutta ne on myös helppo väärentää. Vaikka väärentäminen on teoriassa helppoa, niin myös asiakirjojen aitouden tarkastaminen on helppoa. Todentaminen vaatii kuitenkin kykyä skannata päätöksiin liitetty QR-koodi tai verkko-osoite. Todentamisen voi myös tehdä pyytämällä fyysistä kopiota päätöksestä.[[108]](#footnote-108)

## Lähteet

Alfa Hukuk Bürosu [päiväämätön]. *Gözaltına Alınan Kişinin Hakları*. <https://avmehmetgenc.com/blog/gozaltina-alinan-kisinin-haklari/27> (Käyty: 11.2.2025).

Anadolu Ajansi (AA) 18.2.2020. *Osman Kavala hakkında gözaltı kararı!*. <https://www.haberturk.com/osman-kavala-hakkinda-gozalti-karari-2588026> (Käyty: 10.2.2025).

Baran Doğan

[päiväämätön]. *Gözaltına Alma Nedir?*. <https://barandogan.av.tr/blog/ceza-hukuku/gozaltina-alma-karari-ve-gozalti-suresine-itiraz.html> (Käyty: 10.2.2025).

[päiväämätön]b. *Yakalama Nedir?*. <https://barandogan.av.tr/blog/ceza-hukuku/yakalama.html> (Käyty: 11.2.2025).

Berçem Yener 7.3.2022. *Tutuklama Kararına İtiraz Dilekçesi 2022*. <https://www.bercemyener.av.tr/tutuklama-kararina-itiraz-dilekcesi-2022/> (Käyty: 7.2.2025).

CGRS (Office of the Commissioner General for Refugees and Stateless Persons) 19.3.2024. *COI Focus Turquie e-Devlet, UYAP*. Saatavilla osoitteesta: <https://www.ecoi.net/en/file/local/2107386/coi_focus_turquie._e-devlet_uyap_20240319.pdf> (Käyty: 25.10.2024).

Commissariat général aux réfugiés et aux apatrides

19.4.2024. *COI FOCUS Turquie e-Devlet, UYAP*. Saatavilla osoitteesta: <https://www.ecoi.net/en/file/local/2107386/coi_focus_turquie._e-devlet_uyap_20240319.pdf> (Käyty: 16.10.2024).

20.3.2023. *COI Focus e-Devlet, UYAP*. Saatavilla osoitteesta: <https://www.ecoi.net/en/file/local/2091705/coi_focus_turquie_e-devlet_uyap_20230320.pdf> (Käyty: 14.10.2024).

Daily Sabah 17.2.2018. *Who are you again: Turks go crazy over genealogy service*. <https://www.dailysabah.com/turkey/2018/02/17/who-are-you-again-turks-go-crazy-over-genealogy-service> (Käyty: 16.10.2024).

Dilekce Burada [päiväämätön]. *Gözaltı Süresinin Uzatılmasına İtiraz*. <https://www.dilekceburada.com/gozalti-suresinin-uzatilmasina-itiraz> (Käyty: 11.2.2025).

Dıyarbakır Barosü19.10.2015. *HUKUK FACİASI*… <https://www.diyarbakirbarosu.org.tr/haberler/hukuk-faciasi> (Käyty: 6.2.2025).

ECRE (European Council on Refugees and Exiles) 31.12.2023. *Country Report: Türkiye*. <https://asylumineurope.org/wp-content/uploads/2024/08/AIDA-TR_2023-Update.pdf> (Käyty: 15.10.2024).

Eralp/ Eralp, Ozge Evci 2024. *Subject 03- National Judiciary Informatics System (UYAP)*. <https://www.eralp.av.tr/en/subject-03-national-judiciary-informatics-system-uyap/> (Käyty: 28.10.2024).

Evrensel 8.2.2018. *e-Devlet'te soy ağacını sorgulayanların sayısı açıklandı*. <https://www.evrensel.net/haber/345103/e-devlette-soy-agacini-sorgulayanlarin-sayisi-aciklandi> (Käyty: 16.10.2024).

Euroopan komissio 2014. *Turkish e‐justice project “UYAP”*. <https://interoperable-europe.ec.europa.eu/sites/default/files/document/2014-12/Turkish%20eJustice%20project%20%27UYAP%27.pdf> (Käyty: 28.10.2024).

Gaziantepin julkisen syyttäjän toimisto 23.12.2020. *B.M. 2020/15827*. Saatavilla Wayback Machinen kautta osoitteesta: <https://web.archive.org/web/20220227190753/https://www.gaziantepbarosu.org.tr/site/o/100303/2020/12/3fee09cea4f345f84f735209d63f0b5e.pdf?1922908> (Käyty: 23.10.2024).

Gereçek Gündem 20.9.2019. *Selahattin Demirtaş ve Figen Yüksekdağ hakkında tutuklama kararı*. <https://www.gercekgundem.com/siyaset/120524/selahattin-demirtas-ve-figen-yuksekdag-hakkinda-tutuklama-karari> (Käyty: 7.2.2025).

Hürriyet 31.3.2018. *POLNET nedir?*. <https://www.hurriyet.com.tr/gundem/polnet-nedir-40779704> (Käyty: 23.10.2024).

IGC 31.1.2023. E-Devlet ja UYAP -järjestelmiä käsitellyt kansainvälinen kokous.

IRB (Immigration and Refugee Board of Canada) 10.12.2018. *Query response on National Judiciary Informatics System (UYAP - Ulusal Yargi Ağı Bilişim Sistemi) (2016 - November 2018) (documents included and who can access them)*. <https://irb-cisr.gc.ca/en/country-information/rir/Pages/index.aspx?doc=457673&pls=1> (Käyty: 23.10.2024).

Istanbulin rikosoikeusistuin 4.8.2016. *Zaman Trial Indicement*. Saatavilla osoitteesta: <https://www.expressioninterrupted.com/uploader/uploader/zaman-davasi-iddianamesi> (Käyty: 23.10.2024).

Istanbulin raskas rikostuomioistuin

24.7.2020. *Rawin Sterk indictment*. <https://www.expressioninterrupted.com/uploader/uploader/rawin-sterk-indictment> (Käyty: 29.10.2024).

21.11.2019. *Indictment against Canan Coşkun, Can Uğur, Ali Açar*. <https://www.expressioninterrupted.com/uploader/uploader/canan-coskun-ali-acar-can-ugur-iddianame> (Käyty: 29.10.2024).

23.6.2017. *Indictment against Redhack.* <https://www.expressioninterrupted.com/uploader/uploader/redhack-davasi-iddianamesi> (Käyty: 29.10.2024).

Istanbulin 3. rikostuomioistuin 3.7.2020. *Büyükada trial Regional Court of Justice judgment*. Saatavilla osoitteesta: <https://www.expressioninterrupted.com/uploader/uploader/buyukada-davasi-istinaf-gerekceli-karar> (Käyty: 23.10.2024).

Istanbulin 23. korkea rikostuomioistuin 15.2.2021. *Özgür Gündem main trial reasoned judgment*. Saatavilla osoitteesta: <https://www.expressioninterrupted.com/uploader/uploader/ozgur-gundem-ana-dava-ayrilan-dosya-gerekceli-karar> (Käyty: 23.10.2024).

İzmir emniyet müdürlüğü [päiväämätön]. *Yabancılara Mahsus İşlemler*. <https://www.izmir.pol.tr/yabancilara-mahsus-islemler> (Käyty: 16.10.2014).

Kibris Postasi 12.12.2016. *Temel Bulut'a dolandırıcılık gerekçesiyle tutuklama kararı çıktı!*. <https://www.kibrispostasi.com/c92-KKTC_EMLAK/n207971-temel-buluta-dolandiricilik-gerekcesiyle-tutuklama-karari-cikti> (Käyty: 7.2.2025).

Landinfo 23.7.2024. *Tyrkia: UYAP*. <https://landinfo.no/wp-content/uploads/2024/07/Landinfo-respons-Tyrkia-Uyap-23072024.pdf> (Käyty: 15.10.2024).

m.gurbuz3134 26.10.2023. *Yakalama Emri̇ Şadi̇ Kutmaral* [Scribd-kuva]. <https://imgv2-2-f.scribdassets.com/img/document/680143843/original/e0bf2ca8b0/1701379866?v=1> (Käyty: 6.2.2025.)

Maahanmuuttovirasto 27.2.2019. *Turkki / Rikosprosessit, tuomiot, asiakirjat, sähköinen asiointi, E-Devlet, UYAP*. Saatavilla Tellus -tietokannasta (Käyty: 30.10.2024).

The Ministry of Foreign Affairs of Netherlands

3/2022. *General Country of Origin Information Report Turkey*. Ladattavissa osoitteesta: <https://www.government.nl/documents/reports/2022/03/02/general-country-of-origin-information-report-turkey-march-2022> (Käyty: 15.10.2024).

3/2021. *General Country of Origin Information Report Turkey*. Ladattavissa osoitteesta: <https://www.government.nl/documents/reports/2021/03/18/general-country-of-origin-information-report-turkey> (Käyty: 15.10.2024).

NTV 4.1.2018. *İşte 2017 yılı itibariyle yeni kimlik kartı alan kişi sayısı*. <https://www.ntv.com.tr/turkiye/iste-2017-yili-itibariyle-yeni-kimlik-karti-alan-kisi-sayisi,naA5On6on0Cin3vJ-rHp3A> (Käyty: 31.10.2024).

Odatv 21.1.2013. *Avukatların tutuklama kararı mahkemeye çıkmadan alınmış!*. <https://www.odatv.com/guncel/avukatlarin-tutuklama-karari-mahkemeye-cikmadan-alinmis-30381> (Käyty: 7.2.2025).

Organisation suisse d’aide aux réfugiés (OSAR) 8.4.2021. *Turquie : Accès à l'information dans PolNet/ GBTS*. <https://www.osar.ch/fileadmin/user_upload/Publikationen/Herkunftslaenderberichte/Europa/Tuerkei/210408_TUR_Zugang_GBTS_FR.pdf> (Käyty: 23.10.2024).

Platform Peace and Justice 9/2018. *Turkish Criminal Peace Judgeships: A Comprehensive Analysis*. <https://platformpj.org/wp-content/uploads/CPJreport.pdf> (Käyty: 20.2.2025).

Samanyolu Haber 19.10.2015. *Savcının skandalları bitmek bilmiyor*. <https://www.samanyoluhaber.com/savcinin-skandallari-bitmek-bilmiyor-haberi/1175873/> (Käyty: 10.2.2025).

Şen hukuk [päiväämätön]. *Tutuklama koruma tedbiri*. <https://www.buraksenhukuk.com/makalelerimiz/tutuklama-tedbiri> (Käyty: 7.2.2025).

Serbestiyet 19.7.2024. *TikTok’ta Türkiye’den Avrupa’ya iltica danışmanlığı: “Sahte tutuklama kararı, HDP kimlik kartı, UYAP’ta görünen iddianameler üretilir, FETÖ, LGBT, Alevi hikayeleri yazılır”*. <https://serbestiyet.com/haberler/ozel-haber-tiktokta-turkiyeden-avrupaya-iltica-danismanligi-satiliyor-sahte-darp-raporu-tutuklama-karari-hdp-kimlik-karti-uyapta-gorunen-iddianameler-uretilir-fet-181951/> (Käyty: 24.10.2024).

Sveitsin maahanmuuttovirasto 15.1.2025. Sähköpostihaastattelu.

T24 31.10.2016. *Cumhuriyet gazetesi soruşturmasına gizlilik kararı!*. <https://t24.com.tr/haber/cumhuriyet-gazetesi-sorusturmasina-gizlilik-karari,368168> (Käyty: 10.2.2025).

Teyit 26.8.2022. *Fotoğraftaki kişinin Gülşen'i tutuklayan hakim olduğu iddiası*. <https://teyit.org/analiz/fotograftaki-kisinin-gulseni-tutuklayan-hakim-oldugu-iddiasi> (Käyty: 7.2.2025).

Turkki

2009. Kansalaisuuslaki no. 5091. Englanninkielinen käännös saatavilla osoitteesta: <https://www.lawsturkey.com/law/turkish-citizenship-law-5901> (Käyty: 31.10.2024).

4.12.2004. *Rikosprosessilaki no. 5271*. Englanninkielinen käännös saatavilla osoitteesta: <https://av-saimincekas.com/en/laws/CMK-Criminal-Procedure-Law/> (Käyty: 25.10.2024).

[päiväämätön]a. *Resmî Kurumların Sunduğu e-Hizmetler*. <https://www.turkiye.gov.tr/hizmetler> (Käyty: 21.10.2024).

[päiväämätön]b. *Adalet*. <https://www.turkiye.gov.tr/adalet-hizmetleri> (Käyty: 21.10.2024).

[päiväämätön]c. *Sıkça Sorulan Sorular*. <https://www.turkiye.gov.tr/bilgilendirme?konu=sikcaSorulanlar#s02> (Käyty: 16.10.2024).

Turkkilainen ihmisoikeusjärjestö 4.2.2025. Sähköpostihaastattelu.

Turkin maarekisteri [päiväämätön]. *What is TAKBIS?*. <https://www.tkgm.gov.tr/en/land-registry-and-cadastre-information-system-takbis> (Käyty: 23.10.2024).

Turkish Minute 19.9.2024. *Smugglers upload forged documents to Turkey’s judicial database to help asylum claims: report*. <https://www.turkishminute.com/2024/09/19/smuggler-upload-forged-document-to-turkeys-judicial-database-to-help-asylum-claims-report/> (Käyty: 24.10.2024).

Turkin sisäministeriö

19.11.2009. *Sonuç*. Saatavilla Wayback Machinen kautta osoitteesta: <https://web.archive.org/web/20160304190232/http://www.nvi.gov.tr/Hakkimizda/Projeler,Mernis_Genel.html?pageindex=4> (Käyty: 23.10.2024).

[päiväämätön]. *Mavi Kart*. <https://www.nvi.gov.tr/mavi-kart> (Käyty: 16.10.2024).

[päiväämätön]. *Günümüzdeki yapısına ulaşana kadar aşağıdaki süreci geçirmiştir*. Saatavilla Wayback Machinen kautta osoitteesta: <https://web.archive.org/web/20150309060619/http://www.kihbi.gov.tr/default_B0.aspx?content=299> (Käyty: 23.10.2024).

Serbestiyet 19.7.2024. *TikTok’ta Türkiye’den Avrupa’ya iltica danışmanlığı: “Sahte tutuklama kararı, HDP kimlik kartı, UYAP’ta görünen iddianameler üretilir, FETÖ, LGBT, Alevi hikayeleri yazılır”*. <https://serbestiyet.com/haberler/ozel-haber-tiktokta-turkiyeden-avrupaya-iltica-danismanligi-satiliyor-sahte-darp-raporu-tutuklama-karari-hdp-kimlik-karti-uyapta-gorunen-iddianameler-uretilir-fet-181951/> (Käyty: 24.10.2024).

Sivas Cumhuriyet Üniversitesi Uluslararası Öğrenci Ofisi [päiväämätön]. *Yabanci kimlik numarasi ve vergi kimlik numarasi*. <https://iso.cumhuriyet.edu.tr/47-kimlik-numarasi> (käyty: 16.10.2024).

Sözcü 18.2.2018. *E-Devlet soyağacı öğrenme: Alt-Üst Soy Bilgisi sorgulamada daha geri tarihlere nasıl gidilir?*. <https://www.sozcu.com.tr/e-devlet-soyagaci-sorgulama-alt-ust-soy-bilgisi-sorgulamada-daha-geri-tarihlere-gidebilirsiniz-e-devlet-giris-ekrani-wp2229243> (Käyty: 16.10.2024).

UYAP [päiväämätön]. *Genel Bilgi*. <https://www.uyap.gov.tr/Genel-Bilgi> (Käyty: 22.10.2024).

ÖHD (Juristit vapauden puolesta yhdistys), TOHAV (Yhteiskunnallisen ja juridisen tutkimuksen säätiö), MLSA (Media- ja lakitutkimusyhdistys), OMCT (Maailman kidutuksen vastainen järjestö) 6/2024. *Joint Alternative Report to the Committee against Torture in relation to its review of the fifth periodic Report of Türkiye*. Ladattavissa osoitteesta: <https://tbinternet.ohchr.org/_layouts/15/TreatyBodyExternal/DownloadDraft.aspx?key=YT9VK9E6jAj6S4CPg6EyUnnyP//UxLOjJSZnHPx8pxlxWo6niBNj/fHjEGrOtCB6v2fPv7LeM3Ec4rPvwlOtug>== (Käyty: 25.10.2024).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Maahanmuuttovirasto 27.2.2019. [↑](#footnote-ref-1)
2. Turkki [päiväämätön]. [↑](#footnote-ref-2)
3. Turkki [päiväämätön]b. [↑](#footnote-ref-3)
4. IGC 31.1.2023, asiantuntija 2. [↑](#footnote-ref-4)
5. Oleskelulupa, joka annetaan henkilöille, jotka ovat taustaltaan turkkilaista syntyperää enintään kolmannelta sukupolvelta. Sinisen henkilökortin haltijoilla on samat oikeudet Turkin kansalaisten kanssa, mutta he eivät voi asettua ehdolle vaaleissa, äänestää vaaleissa, toimia virkahenkilöinä, eikä heillä ole asepalvelusvelvollisuutta. Lähde: Turkin sisäministeriö [päiväämätön]. [↑](#footnote-ref-5)
6. Henkilöt jotka ovat luopuneet Turkin kansalaisuudesta. Lähde: Turkki 2009, artikla 28. [↑](#footnote-ref-6)
7. Numero annetaan kaikille ulkomaalaisille, jotka ovat oleskelleet Turkissa yli 6 kuukautta. Numerosarjassa on 11 numeroa ja se alkaa numeroilla 99. Lähteet: İzmir emniyet müdürlüğü [päiväämätön], Sivas Cumhuriyet Üniversitesi Uluslararası Öğrenci Ofisi [päiväämätön]. [↑](#footnote-ref-7)
8. Vuodesta 2017 myönnetyt sirulliset henkilöllisyyskortit (tur. *Kimlik Kartı*). Lähde: NTV 4.1.2018. [↑](#footnote-ref-8)
9. Turkki [päiväämätön]c. [↑](#footnote-ref-9)
10. The Ministry of Foreign Affairs of Netherlands 3/2021, s. 16–17. [↑](#footnote-ref-10)
11. Turkki [päiväämätön]a. [↑](#footnote-ref-11)
12. IGC 31.1.2023, asiantuntija 2. [↑](#footnote-ref-12)
13. IGC 31.1.2023, asiantuntija 3. [↑](#footnote-ref-13)
14. IGC 31.1.2023, asiantuntija 2. [↑](#footnote-ref-14)
15. IGC 31.1.2023, asiantuntija 3. [↑](#footnote-ref-15)
16. Noin 30 euroa. Lähde: <https://www.forex.fi/valuutta/try/> (Käyty: 20.2.2025). [↑](#footnote-ref-16)
17. Turkkilainen ihmisoikeusjärjestö 4.2.2025. [↑](#footnote-ref-17)
18. ECRE (European Council on Refugees and Exiles) 31.12.2023, s. 86. [↑](#footnote-ref-18)
19. Commissariat général aux réfugiés et aux apatrides 19.4.2024, s. 4. [↑](#footnote-ref-19)
20. IGC 31.1.2023, asiantuntija 2. [↑](#footnote-ref-20)
21. Commissariat général aux réfugiés et aux apatrides 20.3.2023, s. 3. [↑](#footnote-ref-21)
22. IGC 31.1.2023, asiantuntija 3. [↑](#footnote-ref-22)
23. Commissariat général aux réfugiés et aux apatrides 19.4.2024, s. 4. [↑](#footnote-ref-23)
24. The Ministry of Foreign Affairs of Netherlands 3/2021, s. 16. [↑](#footnote-ref-24)
25. Merkezi Nüfus İdaresi Sistemi on Turkin sisäministeriön alaisen Väestö- ja kansalaisuusasiainviraston vuonna 2002 perustama tietojärjestelmä. Lähde: Turkin sisäministeriö 19.11.2009. [↑](#footnote-ref-25)
26. POLNET on poliisille rakennettu tietojärjestelmä, joka otettiin käyttöön vuonna 1996. Lähde: Hürriyet 31.3.2018. [↑](#footnote-ref-26)
27. Tapu ve Kadastro Bilgi Sistemi on maarekisterijärjestelmä, joka toimii tieto- ja maksujärjestelmänä. Lähde: Turkin maarekisteri [päiväämätön]. [↑](#footnote-ref-27)
28. Kaçakçılık, İstihbarat, Harekat ve Bilgi Toplama Dairesi Başkanlığı on virasto, joka tekee salakuljetuksen vastaista tiedonkeruuta ja vastatoimintaa. Lähde: Turkin sisäministeriö [päiväämätön]b. [↑](#footnote-ref-28)
29. UYAP [päiväämätön]. [↑](#footnote-ref-29)
30. Turkki 4.12.2004, artikla 38/A, pykälä 1. [↑](#footnote-ref-30)
31. Turkki 4.12.2004, artikla 38/A, pykälä 7. [↑](#footnote-ref-31)
32. Eralp/ Eralp, Ozge Evci 2024. [↑](#footnote-ref-32)
33. IRB (Immigration and Refugee Board of Canada) 10.12.2018. [↑](#footnote-ref-33)
34. Commissariat général aux réfugiés et aux apatrides 20.3.2023, s. 4. [↑](#footnote-ref-34)
35. Organisation suisse d’aide aux réfugiés (OSAR) 8.4.2021, s. 7. [↑](#footnote-ref-35)
36. OSAR 8.4.2021, s. 8. [↑](#footnote-ref-36)
37. The Ministry of Foreign Affairs of Netherlands 3/2022, s. 16–17. [↑](#footnote-ref-37)
38. IGC 31.1.2023, asiantuntija 3. [↑](#footnote-ref-38)
39. IGC 31.1.2023, asiantuntija 2. [↑](#footnote-ref-39)
40. IGC 31.1.2023, asiantuntija 3. [↑](#footnote-ref-40)
41. OSAR 8.4.2021, s. 8. [↑](#footnote-ref-41)
42. OSAR 8.4.2021, s. 8. [↑](#footnote-ref-42)
43. IGC 31.1.2023, asiantuntija 3. [↑](#footnote-ref-43)
44. IGC 31.1.2023, asiantuntija 2. [↑](#footnote-ref-44)
45. Turkkilainen ihmisoikeusjärjestö 4.2.2025. [↑](#footnote-ref-45)
46. IGC 31.1.2023, asiantuntija 2. [↑](#footnote-ref-46)
47. IGC 31.1.2023, asiantuntija 2. [↑](#footnote-ref-47)
48. IGC 31.1.2023, asiantuntija 3. [↑](#footnote-ref-48)
49. IGC 31.1.2023, asiantuntija 2. [↑](#footnote-ref-49)
50. IGC 31.1.2023, asiantuntija 3. [↑](#footnote-ref-50)
51. IGC 31.1.2023, asiantuntija 2. [↑](#footnote-ref-51)
52. IGC 31.1.2023, asiantuntija 3. [↑](#footnote-ref-52)
53. IGC 31.1.2023, asiantuntija 2. [↑](#footnote-ref-53)
54. IGC 31.1.2023, asiantuntija 2. [↑](#footnote-ref-54)
55. IGC 31.1.2023, asiantuntija 3. [↑](#footnote-ref-55)
56. CGRS (Office of the Commissioner General for Refugees and Stateless Persons) 19.3.2024, s. 4. [↑](#footnote-ref-56)
57. ÖHD (Juristit vapauden puolesta yhdistys), TOHAV (Yhteiskunnallisen ja juridisen tutkimuksen säätiö), MLSA (Media- ja lakitutkimusyhdistys), OMCT (Maailman kidutuksen vastainen järjestö) 6/2024, s. 45. [↑](#footnote-ref-57)
58. Landinfo 23.7.2024, s. 1–2. [↑](#footnote-ref-58)
59. Commissariat général aux réfugiés et aux apatrides 19.4.2024, s. 5. [↑](#footnote-ref-59)
60. Turkki 4.12.2004, artikla 38/A, kohta 2. [↑](#footnote-ref-60)
61. Turkki 4.12.2004, artikla 38/A, kohta 3. [↑](#footnote-ref-61)
62. IGC 31.1.2023, asiantuntija 3. [↑](#footnote-ref-62)
63. ICG 31.1.2023, asiantuntija 3. [↑](#footnote-ref-63)
64. Turkkilainen ihmisoikeusjärjestö 4.2.2025. [↑](#footnote-ref-64)
65. Turkki 4.12.2004, artikla 38/A, kohta 8. [↑](#footnote-ref-65)
66. Turkki 4.12.2004, artikla 38/A, kohta 5. [↑](#footnote-ref-66)
67. ICG 31.1.2023, asiantuntija 2. [↑](#footnote-ref-67)
68. UYAP [päiväämätön]. [↑](#footnote-ref-68)
69. Euroopan komissio 2014, s. 6. [↑](#footnote-ref-69)
70. Merkintä nähtävissä joissain verkossa verkkoon ladatuissa oikeuden asiakirjoissa. Ks esim: Gaziantepin julkisen syyttäjän toimisto 23.12.2020, s. 0 (avauslehti); Istanbulin 23. korkea rikostuomioistuin, 15.2.2021, s. 42; Istanbulin rikosoikeusistuin 4.8.2016, s. 64. [↑](#footnote-ref-70)
71. Verkossa julkaistuissa oikeuden asiakirjoissa nämä ollaan annettu muodossa, jossa tuomarin etunimen ensimmäisen kirjaimen ja sukunimen alla on heidän roolinsa oikeusistuimessa ja numerosarja, joka on heidän e-allekirjoituksensa tunnistenumero. Ks. esim: Istanbulin 3. rikostuomioistuin 30.7.2020, s. 3; Istanbulin 23. korkea rikostuomioistuin, 15.2.2021, s. 42; Istanbulin rikosoikeusistuin 4.8.2016, s. 64. [↑](#footnote-ref-71)
72. IRB 10.12.2018. [↑](#footnote-ref-72)
73. Sveitsin maahanmuuttovirasto 15.1.2025. [↑](#footnote-ref-73)
74. Istanbulin rikostuomioistuin 4.8.2016. [↑](#footnote-ref-74)
75. Istanbulin raskas rikostuomioistuin 21.11.2019. [↑](#footnote-ref-75)
76. Istanbulin raskas rikostuomioistuin 24.7.2020. [↑](#footnote-ref-76)
77. Istanbulin raskas rikostuomioistuin 23.6.2017. [↑](#footnote-ref-77)
78. Istanbulin rikostuomioistuin 4.8.2016; Istanbulin raskas rikostuomioistuin 21.11.2019; Istanbulin raskas rikostuomioistuin 24.7.2020; Istanbulin raskas rikostuomioistuin 23.6.2017. [↑](#footnote-ref-78)
79. Istanbulin rikostuomioistuin 4.8.2016; Istanbulin raskas rikostuomioistuin 24.7.2020. [↑](#footnote-ref-79)
80. Istanbulin raskas rikostuomioistuin 23.6.2017, s. 11. [↑](#footnote-ref-80)
81. Baran Doğan [päiväämätön]b. [↑](#footnote-ref-81)
82. a) Henkilö tavataan rikosta tehdessään. b) On olemassa mahdollisuus, että rikoksesta takaa-ajettu henkilö voi paeta; tai häntä ei ole mahdollista tunnistaa välittömästi. Lähde: Turkki 4.12.2004, artikla 90. [↑](#footnote-ref-82)
83. Turkin rikosasioiden rauhanoikeusistuimet perustettiin kesäkuussa 2014. Niillä on valta tehdä päätöksiä koskien tutkintavankeutta, sen pituutta ja vapauttamisia, antaa lupia etsinnöille, takavarikoille, nimetä edunvalvojia, luopua oikeudenkäynnistä ja arvioida päätöksistä tehtyjä valituksia. Lähde: Platform Peace and Justice 9/2018, s. 3. [↑](#footnote-ref-83)
84. Baran Doğan [päiväämätön]b. [↑](#footnote-ref-84)
85. Dıyarbakır Barosü19.10.2015. [↑](#footnote-ref-85)
86. m.gurbuz3134 26.10.2023. [↑](#footnote-ref-86)
87. Kibris Postasi 12.12.2016. [↑](#footnote-ref-87)
88. Turkki 4.12.2004, artikla 101. [↑](#footnote-ref-88)
89. Berçem Yener 7.3.2022. [↑](#footnote-ref-89)
90. Şen hukuk [päiväämätön]. [↑](#footnote-ref-90)
91. Gereçek Gündem 20.9.2019. [↑](#footnote-ref-91)
92. Teyit 26.8.2022. [↑](#footnote-ref-92)
93. Odatv 21.1.2013. [↑](#footnote-ref-93)
94. Baran Doğan [päiväämätön]. [↑](#footnote-ref-94)
95. Baran Doğan [päiväämätön]. [↑](#footnote-ref-95)
96. Anadolu Ajansi (AA) 18.2.2020. [↑](#footnote-ref-96)
97. T24 31.10.2016. [↑](#footnote-ref-97)
98. Samanyolu Haber 19.10.2015. [↑](#footnote-ref-98)
99. Turkki 4.12.2004, artikla 91. [↑](#footnote-ref-99)
100. Baran Doğan [päiväämätön]. [↑](#footnote-ref-100)
101. Turkki 4.12.2004, artikla 91. [↑](#footnote-ref-101)
102. Baran Doğan [päiväämätön]. [↑](#footnote-ref-102)
103. Alfa Hukuk Bürosu [päiväämätön]. [↑](#footnote-ref-103)
104. Dilekce Burada [päiväämätön]. [↑](#footnote-ref-104)
105. IGC 31.1.2023, asiantuntija 2. [↑](#footnote-ref-105)
106. Serbestiyet 19.7.2024. [↑](#footnote-ref-106)
107. Turkish Minute 19.9.2024. [↑](#footnote-ref-107)
108. Turkkilainen ihmisoikeusjärjestö 4.2.2025. [↑](#footnote-ref-108)